Source: http://docplayer.hu/1253659-Az-onkormanyzati-miniszterium-folyoirata.html
Timestamp: 2018-01-22 00:59:50
Document Index: 1979355

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az Önkormányzati Minisztérium folyóirata - PDF
1 Az Önkormányzati Minisztérium folyóirata 2009/11 XIX. évfolyam 11. szám A tartalomból: Szerkesztőségi rovat Tisztelt Olvasóink! Jogszabályváltozások Jogszabályfigyelő Jogértelmezés A helyi önkormányzatok működését érintő jogszabályok véleményezése Az Alkotmánybíróság önkormányzatokat érintő döntései Területfejlesztés és építésügy Előzetes felhívás az EUROPAN 11 tervpályázatban való részvételre Urbanista felsőfokú szakirányú továbbképzés indul 2010-ben A évi Palóczi Antal-díjazottak Átadták a évi Pro Architectura Díjakat Turizmus és sport Jelentés a Turisztikai Világszervezet közgyűléséről Az ÖM Turisztikai Szakállamtitkárságának hírleveléből A turizmus számokban Pályázati lehetőségek Az Új Magyarország Fejlesztési Terv pályázatai Pályázati hírek Jelentések, tájékoztatók Beszámoló a évi Open Days, a Régiók és városok európai hete rendezvénysorozatról Befejeződött a szezonális vihar-előrejelző és viharjelző szolgáltatás a Balatonon és a Velencei-tavon Három megyés együttműködési megállapodás az Országos Munkavédelmi és Munkaügyi Főfelügyelőség Közép-dunántúli Munkavédelmi Felügyelőségével Megjelent az E-önkormányzati stratégiakészítési ajánlás Tájékoztató a magyar szlovák határon átnyúló önkormányzati együttműködést szolgáló kormányközi vegyes bizottság legutóbbi üléséről Közlemény Aktuális hírek Hazai hírek Nemzetközi hírek Eseménynaptár, képzések Események, képzések beszámolók Elérhetőségek Önkormányzati Minisztérium Önkormányzati forródrót Közszolgálati forródrót Doppinginformációs vonal Felhívás Állami főépítészek A kiadásért felel: Dr. Forgács Imre önkormányzati és lakásügyi szakállamtitkár Szerkeszti: a szerkesztőbizottság Kiadja: Duna Palota Kulturális Kht. Készült a kiadó DTP stúdiójában Tel.: Fax:
2 2 Szerkesztőségi rovat Tisztelt Olvasóink! Az informatika rohamos fejlődésének, az e-közigazgatás, e-önkormányzatiság korszerűsítésének és folyamatos kiépülésének köszönhetően egyre elenyészőbb azon önkormányzatok, intézmények, szervezetek száma, ahol nem megoldott az elektronikus elérhetőség. Mindezen okok mellett a költséghatékonyság jegyében tekintettel a jelenlegi gazdasági helyzetre szerkesztőségünk csökkenteni kívánja a folyóirat nyomtatott példányszámát. Kérjük azon Tisztelt Olvasóinkat, akik mind ez idáig az Önkormányzati Tájékoztatót nyomtatott formában kapták meg, amennyiben rendelkeznek címmel bízva abban, hogy példányszám-csökkentési szándékunk nem okoz hátrányt, jelezzék szerkesztőségünk felé elektronikus elérhetőségüket annak érdekében, hogy a jövőben folyóiratunk elektronikus változata, felváltva a nyomtatott formát, a már jól megszokott minőségben, zökkenőmentesen juthasson el Önökhöz. Egyúttal kérjük azon olvasóink visszajelzését címlistánk aktualizálása végett postai címük feltüntetésével, akik elektronikus elérhetőség hiánya miatt továbbra is lapunk nyomtatott formájára tartanak igényt. Visszajelzéseiket az címen, illetve az Önkormányzati Minisztérium Önkormányzati Főosztály 1051 Budapest, József Attila út 2 4. postai címre várjuk. Munkánk megkönnyítése érdekében igényeiket lehetőség szerint december 15-éig szíveskedjenek megküldeni. Segítő együttműködésüket előre is köszönjük! A Szerkesztőség
3 Jogszabályváltozások 3 Jogszabályfigyelő Hazai jogszabályváltozások A közoktatásról A jogszabály száma és címe: évi CVI. törvény a közoktatásról szóló évi LXXIX. törvény módosításáról A jogszabály lényege: A közoktatásról szóló törvény új rendelkezése értelmében, ha a többcélú intézményben az általános iskolai feladatok mellett a gimnáziumi, a szakközépiskolai, a szakiskolai feladatok közül bármelyiket ellátják, a bevezető, a kezdő és az alapozó szakaszban nem szakrendszerű oktatás folyhat. A nem szakrendszerű oktatás a bevezető, a kezdő és az alapozó szakaszban megszervezhető az általános iskolában is, amennyiben az iskolák által kötött megállapodás és az érintett iskolák helyi tanterveinek összehangolása biztosítja az általános iskolai tanulmányok folytatását. A helyi önkormányzat által fenntartott iskolában e bekezdés szerint akkor szervezhető meg a nevelő- és oktatómunka, ha azoknak a tanulóknak, akiknek a szülei nem akarják, hogy gyermekük az ily módon megszervezett nevelésben és oktatásban vegyen részt, biztosítható az oktatásban való részvétel oly módon, hogy annak igénybevétele a tanulónak, szülőnek nem jelent aránytalan terhet. Hatálybalépés: november 20. Magyar Közlönyben való megjelenés: MK 155. szám (2009. november 5.) A területfejlesztési koncepció, területfejlesztési program és a területrendezési terv tartalmi követelményeiről A jogszabály száma és címe: 218/2009. (X. 6.) Korm. rendelet a területfejlesztési koncepció, területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól A jogszabály lényege: Az ország és térségei harmonikus és tervszerű fejlődésének elősegítése, a területfejlesztési és a területrendezési tervezés hazai és nemzetközi gyakorlatának összehangolása, a beruházások megvalósításának meggyorsítása. Hatálybalépés: október 21. Magyar Közlönyben való megjelenés: MK 142. szám (2009. október 6.) Az elektronikus közszolgáltatás működtetéséről A jogszabály száma és címe: 222/2009. (X. 14.) Korm. rendelet az elektronikus közszolgáltatás működtetéséről szóló A jogszabály lényege: Az elektronikus közszolgáltatásokat biztosító központi elektronikus szolgáltató rendszert a Miniszterelnöki Hivatal működteti. A közigazgatási hatóságok törvény vagy kormányrendelet eltérő rendelkezése hiányában kötelesek csatlakozni a központi rendszerhez, és az egymás közötti elektronikus kapcsolattartást a központi rendszeren keresztül bonyolítani. A közigazgatási hatóság az elektronikus kapcsolattartás során törvény eltérő rendelkezése hiányában kizárólag a központi rendszer azonosítási szolgáltatását veheti igénybe. A közigazgatási hatóság az azonosítási szolgáltatás igénybevételéhez az informatikai rendszereit az üzemeltetővel előre egyeztetett illesztő felülettel látja el. A központi rendszer az alapszolgáltatásokon túl díjmentesen biztosítja a közigazgatási hatóságok csatlakozását, valamint a közigazgatási hatóságok díjmentes, vagy jogszabállyal megállapított illeték vagy igazgatási szolgáltatási díj megfizetéséhez kötött közszolgáltatásainak hozzáférhetővé tételét. A központi rendszer a kiegészítő és emelt szintű szolgáltatásait külön jogszabályban meghatározott díj ellenében nyújtja. A központi, területi és helyi önkormányzati közigazgatási hatóságok az egyedi ügyben történő felvilágosítás biztosíthatósága érdekében törvény eltérő rendelkezése hiányában kötelesek az ügyfélvonal rendelkezésére bocsátani az egyes ügytípusok intézéséért felelős vezető nevét, hivatali elérhetőségét. Hatálybalépés: január 1. Magyar Közlönyben való megjelenés: MK 145. szám (2009. október 14.) Az elektronikus közszolgáltatás biztonságáról A jogszabály száma és címe: 223/2009. (X.14.) Korm. rendelet az elektronikus közszolgáltatás biztonságáról A jogszabály lényege: Ha egy elektronikus közszolgáltatást nyújtó rendszer (alrendszer) működtetője szolgáltatását biztonságos informatikai rendszer útján teszi elérhetővé a felhasználók számára, akkor szolgáltatása részeként köteles az eljárási és biztonsági követelmények megismertetéséről az irányítása alá tartozók esetében elsajátításáról, teljesítéséről is gondoskodni. Az elektronikus közszolgáltatást nyújtó rendszer (alrendszer) működtetőjének biztosítania kell, hogy a rendszer belső és külső használói, valamint a külső szolgáltatók tudatában legyenek a rendszerrel szembeni információbiztonsági fenyegetéseknek. Az elektronikus közszolgáltatást nyújtó, működtető szervezet vezetője köteles biztosítani, hogy az informatikai rendszer az eljárási és biztonsági követelményeknek megfeleljen, függetlenül attól, hogy az üzemeltetést részben vagy egészben harmadik személy végzi. Az üzemeltető a fokozott veszéllyel járó tevékenység szabályai szerint felelős azért, hogy a működtetőt valamennyi lehetséges kockázatról haladéktalanul tájékoztassa, illetve azok megszüntetéséért, csökkentéséért mindent meg-
4 4 Jogszabályváltozások tegyen. Az elektronikus közszolgáltatást nyújtó szervezetnek a központi rendszeren keresztül szolgáltatást nyújtó rendszer tervezésére, beszerzésére, megvalósítására (különösen fejlesztésére, testreszabására, paraméterezésére, telepítésére) és felülvizsgálatára kiterjedő, az e -ban meghatározott feltételeknek megfelelő minőségirányítással kell alátámasztania az eljárási és biztonsági követelmények teljesülését. A központi rendszerhez csatlakozott szervezetnek biztosítania kell az informatikai rendszere elégséges, az adatok, illetve a rendszer besorolása alapján meghatározott kockázattal arányos védelmét a számítógépes vírusokkal és más rosszindulatú programokkal amelyek a rendszer működését vagy az adattartalom integritását veszélyeztetik (a továbbiakban: vírus) szemben, valamint gondoskodnia kell arról, hogy a rendszer által küldött üzenetek ne tartalmazzanak ilyen programokat. Közvetlen adatbázis kapcsolatra épülő, személyes adatokat is tartalmazó adatszolgáltatást vagy adattovábbítást az elektronikus közszolgáltatást nyújtó a jogszabályi, adatvédelmi feltételek teljesülése esetén is csak úgy valósíthat meg, ha megfelelő biztonságos csatornát (titkosítási, védelmi eljárást) használva megakadályozza az elektronikus dokumentum illetéktelenek általi megismerését. Az elektronikus közszolgáltatást nyújtó szervezet az informatikai rendszer informatikai biztonsági kockázatait legalább kétévenként felméri, és gondoskodik a rendszer kockázatokkal arányos védelméről a tervezés, a beszerzés, az előállítás, az üzemeltetés és a felülvizsgálat területén. Hatálybalépés: október 22. Magyar Közlönyben való megjelenés: MK 145. szám (2009. október 14.) A központi elektronikus szolgáltató rendszer igénybe vevőinek azonosításáról és az azonosítási szolgáltatásról A jogszabály száma és címe: 224/2009. (X. 14.) Korm. rendelet a központi elektronikus szolgáltató rendszer igénybe vevőinek azonosításáról és az azonosítási szolgáltatásról A jogszabály lényege: A hivatali kapu használója, azon keresztül valamely szervezet nevében tevékenységet végző kizárólag ügyfélkapuval már rendelkező (azonosított) természetes személy lehet. A hivatali kapu regisztrációja osztott. A központi rendszer kizárólag a hivatali kapu kezelésére az adott szervezetnél felhatalmazott képviselőt tartja nyilván, az adott szervezeten belüli további felhasználók a szervezet nevében eljárni jogosult személyek regisztrációját a szervezet által a hivatali kapu kezelésére felhatalmazott képviselő végzi. Ehhez a központi rendszer egységes eszközrendszert (programrendszert) és megfelelően védett tárhelyet biztosít. Hivatali kapu elektronikus, távolról való létesítésére csak olyan szervezettípusnál kerülhet sor, amely tekintetében a szervezettípus egyedeinek teljes körű, folyamatosan elektronikusan hozzáférhető, közhiteles nyilvántartása rendelkezésre áll. A hivatali kapuval rendelkező szervezetek teljes nevét, rövidített nevét és az elektronikus közszolgáltatás működéséről szóló kormányrendelet szerinti érkeztető számban használt azonosítóját a regisztrációs adatbázis adatkezelője napi frissítéssel a kormányzati portál ügyintézési szekciójában közzéteszi. A hivatali kapuhoz csak értesítési tárhely tartozik. A szervezet köteles gondoskodni arról, hogy az értesítési tárhelyre érkezett üzenetek minden munkanapon átvegyék. A hivatali kapuba érkezett üzeneteket átvételükkel, de legkésőbb a 30. napon törlik, további tárolásukra az értesítési tárhelyen nincs lehetőség. A költségvetési szervek hivatali kapu regisztrációját a Miniszterelnöki Hivatal mint a központi rendszer működtetője végzi. A regisztráció a kormányzati portálról és a honlapról elérhető űrlapon történik elektronikus vagy postai úton. Az űrlap adattartalmát és a regisztráció lépéseit az elektronikus közszolgáltatás működtetéséről szóló kormányrendelet határozza meg. A regisztráció eredményeként a szervezet hivatali kapujának kezelésére felhatalmazott képviselő a saját ügyfélkapuja értesítési tárhelyére megkapja a hivatali kapu azonosítóját, és jogosultságot kap a részére biztosított regisztrációs felület kezelésére. Költségvetési szerv és nonprofit szervezet számára a hivatali kapu létesítése és fenntartása díjmentes. Hatálybalépés: október 22. Magyar Közlönyben való megjelenés: MK 145. szám (2009. október 14.) Az elektronikus közszolgáltatásról és annak igénybevételéről A jogszabály száma és címe: 225/2009. (X.14.) Korm. rendelet az elektronikus közszolgáltatásról és annak igénybevételéről A jogszabály lényege: A központi rendszer alap és emelt szintű infrastrukturális, hálózati adatátviteli jellegű szolgáltatásai biztosítják az elektronikus közszolgáltatást nyújtók kapcsolattartását a felhasználókkal és egymással, a rendszer útján elérhetővé tett tartalomszolgáltatások elérhetőségét, az ügyek elektronikus úton történő intézésének műszaki lehetőségét, feltételrendszerét, valamint a kapcsolattartás során az adatvédelmi és adatbiztonsági követelmények érvényesülését. A központi rendszer szolgáltatásai magyar nyelven vehetők igénybe, kivéve, ha jogszabály meghatározott eljárásokban az idegennyelvhasználat lehetőségének a biztosítását előírja vagy lehetővé teszi. A központi rendszer által nyújtott szolgáltatások tekintetében biztosítani kell azok ügyfélbarát jellegét, egyszerű és közérthető használhatóságát, különös tekintettel a gyengébb informatikai felkészültséggel vagy technikai ellátottsággal rendelkezőkre, vakokra, gyengén látókra és színtévesztőkre. Az elektronikus közszolgáltatások akadálymentes használatát biztosítani kell. Az akadálymentes használat megvalósítására vonatkozó nemzetközi és hazai ajánlásokat a működtető a honlapon teszi közzé. A közszolgáltatást nyújtó honlap működtetője köteles a honlap használatára vonatkozó elektronikus útmutatót, szükség esetén oktatási segédanyagot biztosítani, és a honlapon vagy külön, korlátozás nélkül elérhetően közzétenni. A központi rendszer által közvetlenül nyújtott elektronikus szolgáltatás naprakészségének és tartalmi pontosságának biztosítása a központi rendszer működtetőjének, a központi rendszeren keresztül elérhetővé tett, vagy szolgáltatásait felhasználó elektronikus szolgáltatás naprakészségének és
5 Jogszabályváltozások 5 tartalmi pontosságának biztosítása az elektronikus közszolgáltatást nyújtó szervezet feladata. A felhasználó és az elektronikus közszolgáltatást nyújtó szervezet közötti írásbeli közlés céljára a központi rendszerben az általános nyomtatványkitöltővel kitölthető űrlap szolgál. A működtető egyetértésével az elektronikus közszolgáltatást nyújtó szervezet a kapcsolattartáshoz az általános nyomtatványkitöltőtől eltérő, a közlések összeállítását szolgáló megoldást biztosíthat. Ha külön jogszabály írja elő meghatározott tartalmú űrlap használatát, vagy a szervezet saját hatáskörében a kapcsolattartás megkönnyítése érdekében rendszeresít űrlapot, azt a kormányzati portálon keresztül is elérhetővé kell tenni. Törvény vagy kormányrendelet, illetve önkormányzati hatósági ügy esetében önkormányzati rendelet eltérő rendelkezése hiányában az űrlapot elektronikusan továbbíthatóvá, valamint számítógéppel, illetve kézzel kitölthetővé kell tenni. Ha a szervezet saját honlappal rendelkezik, a kormányzati portálon közzétett űrlappal megegyező elektronikus űrlapot saját honlapján is közzé teheti. A honlap működtetője ez esetben köteles arról gondoskodni, hogy az űrlap folyamatosan aktuális és a kormányzati portálon közzétettel megegyező legyen. Az űrlap kormányzati portálon való elérhetőségére utaló tájékoztató jellegű információt a saját honlapon minden esetben el kell helyezni. A kormányzati portál a közszolgálat ideértve a közigazgatást, a közszolgáltatásokat és az elektronikus közszolgáltatást önként nyújtó szervezeteket is központi elektronikus tájékoztatási és szolgáltatási felülete, amely az interneten a címen érhető el. A kormányzati portál biztosítja, hogy felületéről valamennyi nyilvános elektronikus közszolgáltatás elérhető legyen. A központi rendszer, különösen a kormányzati portál, az ügyfélkapu és a központi ügyfélszolgálat működésével, működtetésével kapcsolatos panaszokat, kérdéseket, a felhasználók az erre szolgáló elektronikus űrlapon vagy elektronikus levélben a címre, illetve a központi ügyfélszolgálat 189-es kék telefonszámán szóban jelenthetik be. Személyes bejelentést munkaidőben az ügyfélközpont fogad. A panaszokra és kérdésekre a működtető 15 munkanapon belül a kormányzati portál fórumán válaszol. A központi rendszer szolgáltatásai elektronikus úton, interneten vagy telefon használatával, illetőleg az elektronikus kapcsolattartáshoz személyes közreműködést nyújtó ügysegéd révén vehetők igénybe. Hatálybalépés: október 22. Magyar Közlönyben való megjelenés: MK 145. szám (2009. október 14.) A jegyző hatáskörébe tartozó birtokvédelmi eljárásról A jogszabály száma és címe: 228/2009. (X. 16.) Korm. rendelet a jegyző hatáskörébe tartozó birtokvédelmi eljárásról A jogszabály lényege: A rendelet többek között meghatározza, hogy a jegyző hatáskörébe tartozó birtokvédelmi eljárásban a Polgári Törvénykönyvről szóló évi IV. törvényben és a Polgári Törvénykönyv hatálybalépéséről és végrehajtásáról szóló évi 11. törvényerejű rendeletben nem szabályozott eljárási kérdésekben a közigazgatási hatósági eljárás és szolgáltatás általános szabályairól szóló évi CXL. törvény rendelkezéseit a 2. -ban foglalt kivétellel kell alkalmazni. A rendelet megnevezi a birokvédelmi eljárását megindító kérelem kötelező tartalmi elemeit, úgymint az ellenérdekű fél (felek) nevét, lakcímét (székhelyét), a birtokvitával érintett dolog megjelölését, a jegyző illetékességét megalapozó adatokat, stb. A jegyző által birtokvédelmi eljárás keretében hozott végzés ellen fellebbezni a kormány általános hatáskörű területi államigazgatási szervénél, az illetékes regionális államigazgatási hivatalnál lehet. Hatálybalépés: október 24. Magyar Közlönyben való megjelenés: MK 146. szám (2009. október 16.) A közoktatási törvény végrehajtásáról A jogszabály száma és címe: 229/2009. (X. 16.) Korm. rendelet a közoktatásról szóló évi LXXIX. törvény végrehajtásáról rendelkező 20/1997. (II. 13.) Korm. rendelet módosításáról A jogszabály lényege: A módosítással pontosabban szabályozott a jegyző, főjegyző a közoktatásról szóló törvény 91. -a (2) bekezdésének b) pontja alapján a KIR létrehozásához és működtetéséhez szükséges adatok, információk gyűjtésében, feldolgozásában való közreműködése. A főjegyző a fejlesztési terv alapján minden év szeptember 15-éig az adott év augusztus 31-ei állapot szerint az Oktatási Hivatal által meghatározott formában a KIR-en keresztül összesítő jelentést készít. A jelentés adattartalmát is részletezi a rendelet: az illetékességi körébe tartozó nem helyi önkormányzat által fenntartott nevelési-oktatási intézmény milyen feladatellátásban, maximum mekkora gyermek- és tanulólétszámmal, mely önkormányzat helyett vagy azzal együttműködve milyen feladatellátási helyen, milyen jogcím alapján vesz részt a feladatellátási kötelezettségben. Az Oktatási Hivatal az összegyűjtött adatokat jegyzék formájában a KIR honlapján közzéteszi. A jegyző, főjegyző, ha a nem helyi önkormányzati fenntartásban működő közoktatási intézmény működési engedélyének, illetve a nyilvántartásba vétellel kapcsolatos határozatának jogerősítő záradékkal ellátott példányát a jogerőre emelkedést követő öt munkanapon belül az Oktatási Hivatal által meghatározott formában és módon megküldi a KIR részére. A jövőben nemcsak a halmozottan hátrányos helyzetű, hanem a hátrányos helyzetű gyermekek és tanulók létszámával összefüggően jelentkezik adatszolgáltatási kötelezettség. Hatálybalépés: október 31. Magyar Közlönyben való megjelenés: MK 146. szám (2009. október 16.)
6 6 Jogszabályváltozások Szociális és gyermekvédelmi tárgyú kormányrendeleteknek módosításáról A jogszabály száma és címe: 233/2009. (X. 20.) Korm. rendelet az egyes szociális és gyermekvédelmi tárgyú kormányrendeleteknek a szociális, gyermekjóléti és gyermekvédelmi vállalkozással összefüggő módosításáról Módosított jogszabály: 188/1999. (XII. 16.) Korm. rendelet a személyes gondoskodást nyújtó szociális intézmény és a falugondnoki szolgálat működésének engedélyezéséről, továbbá a szociális vállalkozás engedélyezéséről, valamint a 259/2002. (XII. 18.) Korm. rendelet a gyermekjóléti és gyermekvédelmi szolgáltatótevékenység engedélyezéséről, valamint a gyermekjóléti és gyermekvédelmi vállalkozói engedélyről s A jogszabály lényege: A módosítás a gyakorlati alkalmazáshoz szükséges pontosításokat tartalmazza. Hatálybalépés: október 23. Magyar Közlönyben való megjelenés: MK 148. szám (2009. október 20.) A fertőző betegségek és a járványok megelőzése érdekében szükséges járványügyi intézkedésekről A jogszabály száma és címe: 30/2009. (X. 14.) EüM rendelet a fertőző betegségek és a járványok megelőzése érdekében szükséges járványügyi intézkedésekről szóló 18/1998. (VI. 3.) NM rendelet, valamint az emberi felhasználásra kerülő gyógyszerek rendeléséről és kiadásáról szóló 44/2004. (IV. 28.) ESZCSM rendelet módosításáról A módosítás lényege: A jogszabály megállapítja, hogy a háziorvosi szolgálat betegforgalmi tevékenység külön jogszabály szerinti jelentése alapján új influenzavírus elleni védőoltással történő immunizálásért oltásonként 200 forintra jogosult, melyet az Egészségügyi Minisztérium és az Országos Egészségbiztosítási Pénztár között létrejött megállapodásban foglaltaknak megfelelően az Országos Egészségbiztosítási Pénztár utal. Hatálybalépés: október 17. Magyar Közlönyben való megjelenés: MK 145. szám (2009. október 14.) Az iskolagyümölcs-program 2009/2010. tanévi végrehajtásáról A jogszabály száma és címe: 129/2009. (X. 8.) FVM rendelet az iskolagyümölcs-program 2009/2010. tanévi végrehajtásáról A jogszabály lényege: A támogatás célja, hogy a hazai gyümölcsfogyasztási szint növekedésének elősegítése és az ifjúság táplálkozási szokásainak pozitív irányba történő elmozdítása érdekében az általános iskolák 1 4. osztályát látogató gyermekeket a január 1. és június 30. közötti időszakra vonatkozóan az iskolagyümölcs-program keretei között, a rendeletben meghatározott mértékben és feltételekkel friss étkezési almával lássa el. A támogatás formája vissza nem térítendő támogatás. A jogszabály meghatározza többek között az iskolagyümölcs-program kedvezményezettjeit és jogosultjait, valamint a támogatási összeg igénylőire és az iskolagyümölcs-programban történő részvételre vonatkozó előzetes jóváhagyásukra, a támogatott termékre, a termék szállítására vonatkozó megállapodásra, a kifizetési kérelemre, az igényelhető támogatás mértékére, illetve az ellenőrzésre és a jogkövetkezményekre vonatkozó szabályokat. Hatálybalépés: október 11. Magyar Közlönyben való megjelenés: MK 143. szám (2009. október 8.) Az erdőszerkezet átalakításához nyújtandó támogatások részletes feltételeiről A jogszabály száma és címe: 139/2009. (X. 22.) FVM rendelet az Európai Mezőgazdasági Vidékfejlesztési Alapból az erdőszerkezet átalakításához nyújtandó támogatások részletes feltételeiről A jogszabály lényege: A támogatás célja az erdők természetességének, biológiai sokféleségének, egészségi állapotának javításához kapcsolódó nem termelő beruházások támogatása a leromlott szerkezetű vagy idegenhonos fafajokból álló erdőtársulások tájhonos, adott termőhelynek megfelelő természetes erdőtársulásokká történő átalakítása, valamint a megfelelő elegyesség, illetve több szintes állományszerkezet kialakítása révén. A rendelet meghatározza továbbá a támogatható tevékenységeket, a támogatás mértékét, a támogatás igénybevételének feltételeit, a támogatott tevékenységekre vonatkozó részletes előírásokat, valamint a támogatási kérelem benyújtására, elbírálására, a támogatás folyósítására, az ellenőrzésre, illetve vis maiorra, a kötelezettségátadásra és a jogkövetkezményekre vonatkozó szabályokat. Hatálybalépés: október 23. Magyar Közlönyben való megjelenés: MK 149. szám (2009. október 22.) Az elejtett vad jelöléséről, valamint kezelésének és forgalomba hozatalának élelmiszer-higiéniai és állat-egészségügyi feltételeiről A jogszabály száma és címe: 141/2009. (X. 29.) FVM rendelet az elejtett vad jelöléséről, valamint kezelésének és forgalomba hozatalának élelmiszer-higiéniai és állat-egészségügyi feltételeiről A jogszabály lényege: A rendelet szabályait az elejtett vagy elhullva talált vad esetében kell alkalmazni. A tenyésztett vadra vonatkozó előírásokat külön jogszabály tartalmazza. A rendelet meghatározza egyebek mellett az elejtett vad forgalomba hozatalára, kezelésére és vizsgálatára, valamint a vadbegyűjtő helyre és a vadhúsvizsgáló képesítésre vonatkozó szabályokat. A rendelet mellékletei tartalmazzák az apróvad gyűjtőigazolás, a vadkísérő jegy és a húsvizsgálati igazolás mintáit. Hatálybalépés: november 6.; március 1. Magyar Közlönyben való megjelenés: MK 152. szám (2009. október 29.)
7 Jogszabályváltozások 7 A kerékbilincs közterület-felügyelet általi alkalmazásáról A jogszabály száma és címe: 55/2009. (X. 16.) IRM rendelet a kerékbilincs közterület-felügyelet általi alkalmazására, a járművek elszállítására, valamint a felmerült költségekre vonatkozó szabályokról A jogszabály lényege: A jogszabály meghatározza többek között az intézkedések közös szabályait, az intézkedés költségeire vonatkozó szabályokat, a jármű elszállításának szabályait, a jármű értékesítésének-, illetve egyéb módon történő hasznosításának szabályait. A rendelet melléklete tartalmazza a kerékbilincs alkalmazásával és a jármű elszállításával kapcsolatos költségeket. Hatálybalépés: november 1.; 2010 március 1. Magyar Közlönyben való megjelenés: MK 146. szám (2009. október 16.) Egyes miniszteri rendeletek módosításáról A jogszabály száma és címe: 26/2009. (X. 16.) ÖM rendelet a közigazgatási hatósági eljárás és szolgáltatás általános szabályairól szóló évi CXL. törvény módosításával és a belső piaci szolgáltatásokról szóló 2006/123/EK irányelv átültetésével összefüggően egyes miniszteri rendeletek módosításáról A módosítás lényege: A módosításokat elsősorban a belső piaci szolgáltatásokról szóló 2006/123/EK irányelvben megfogalmazott követelmények indokolták. A módosítások érintik a tűzoltási, műszaki mentési és az ezekhez kapcsolódó tűzvédelmi technika alkalmazhatóságának részletes szabályairól szóló 31/2001. (XII. 19.) BM rendeletet, a felszolgálási díj mértékének megállapításáról, valamint a felszolgálási díj alkalmazásának és fel használásának szabályairól szóló 71/2005. (IX. 27.) GKM rendeletet, a tűzvédelmi szakértői tevékenység szabályairól szóló 6/2007. (III. 13.) ÖTM rendeletet a hivatásos önkormányzati tűzoltóságok illetékességi területéről szóló 11/2007. (IV. 24.) ÖTM rendeletet, a tűzesetek vizsgálatára vonatkozó szabályokról szóló 12/2007. (IV. 25.) ÖTM rendeletet, valamint a lovas szolgáltató tevékenységről szóló 14/2008. (XII. 20.) ÖM rendeletet. Hatálybalépés: október 21. Magyar Közlönyben való megjelenés: MK 152. szám (2009. október 29.) A temetkezési szolgáltatási engedély kiadása iránt fizetendő igazgatási szolgáltatási díjról A jogszabály száma és címe: 28/2009. (X. 29.) ÖM rendelet a temetkezési szolgáltatási engedély kiadása iránt fizetendő igazgatási szolgáltatási díjról A jogszabály lényege: A temetkezési szolgáltatási engedély kiadása iránti eljárás díját a rendelet elsőfokú eljárásban 15 ezer forintban, az engedély kiadása iránti eljárásban az elsőfokú határozat elleni fellebbezés díját pedig 20 ezer forintban határozza meg. A külön jogszabályban meghatározott temetkezési szolgáltatást engedélyező hatóság részére az engedély kiadása iránti eljárás díját, a települési önkormányzat e rendelet 1. számú mellékletben meghatározott számú fizetési számlájára kell megfizetni. A fellebbezés díját a regionális államigazgatási hivatal részére a rendelet 2. számú mellékletében meghatározott számú fizetési számlára kell megfizetni. Hatálybalépés: október 21. Magyar Közlönyben való megjelenés: MK 152. szám (2009. október 29.) Az önkormányzati hivatalok egységes irattári tervének kiadásáról A jogszabály száma és címe: 29/2009. (X. 30.) ÖM rendelet az önkormányzati hivatalok egységes irattári tervének kiadásáról A jogszabály lényege: Kihirdetésre került az önkormányzati hivatalok egységes irattári teve, melyet ezen rendelet melléklete tartalmaz. A jogszabály a jövő év január 1-jétől lép hatályba. Hatálybalépés: január 1. Magyar Közlönyben való megjelenés: MK 153. szám (2009. október 30.) A költségvetési szervnél belső ellenőrzési tevékenységet végzők nyilvántartásáról és kötelező szakmai továbbképzéséről A jogszabály száma és címe: 18/2009. (X. 6.) PM rendelet a költségvetési szervnél belső ellenőrzési tevékenységet végzők nyilvántartásáról és kötelező szakmai továbbképzéséről A jogszabály lényege: A jogszabály meghatározza a belső ellenőrzési tevékenységet végzők nyilvántartásának felvételi eljárására, az adatváltozásra, a nyilvántartásból való törlésre, az újbóli felvételi eljárásra továbbá az eljárásokért fizetendő igazgatási szolgáltatási díjra vonatkozó szabályokat. A jogszabály tartalmazza a belső ellenőrzési tevékenységet végzők szakmai továbbképzésére vonatkozó szabályokat. Hatálybalépés: november 20. Magyar Közlönyben való megjelenés: MK szám (2009. október 6.)
8 8 Jogértelmezés A helyi önkormányzatok működését érintő jogszabályok véleményezése A társasházi törvény módosított rendelkezései A társasházakról szóló évi CXXXIII. törvény (Tt.) január 1-jei hatálybalépése óta megszerzett gyakorlati tapasztalatok igazolták a törvény mielőbbi módosításának szükségességét. Az ország lakásállományának mintegy százaléka társasház, és ezek túlnyomó többsége a privatizáció során, a korábbi állami, tanácsi lakásos bérépületekből alakult társasházzá úgy, hogy az épületek közös tulajdonú részei, vezetékrendszere stb. többségében több évtizedes felújítási elmaradásban van jelenleg is. Kiemelten fontos, hogy a társasházi tulajdonosok a lehető legbiztonságosabb jogi környezet segítségével dönthessenek épületeik fenntartásáról, és a törvény 27. -ában meghatározott szervezete a saját és a tulajdonostársak érdekében a lehető legbiztonságosabban, törvényesen és ellenőrizhetően működjön. A törvény alapvetően jól követhető rendelkezéseket tartalmaz a társasházak tulajdonjogára, szervezetére és működésére, azonban egyes rendelkezései a gyakorlatban nem vagy csak nehézkesen alkalmazhatók. A módosítás és új rendelkezések beiktatása a tulajdonjog védelmének megtartása mellett a jobb és szakszerűbb működést, a gyakori viták, a hosszadalmas peres eljárások megelőzését szolgálja. A módosításról szóló évi LXXXIX. törvény szeptember 30-án lépett hatályba (Magyar Közlöny, 2009/133. szám). A módosítás főbb irányai Az egyik legfontosabb a társasház szervezetének egyes szervei a Tt ában meghatározott közgyűlés, közös képviselő (intézőbizottság) és számvizsgáló bizottság működése feletti törvényességi felügyelet megteremtése. A tulajdonjogot nem sértő törvényességi felügyeletet a mai jogrendszeren belül, az ügyészség képes a kívánt színvonalon ellátni. Ennek megteremtése hosszú távon megelőzi a bírósági eljárásokat, segíti a törvényes jogalkalmazást és ezáltal a közös tulajdonú épületrészek biztonságos fenntartását, a vélt vagy valós jogviták szakértői közreműködéssel való rendezését, ami a közösség és a tisztségviselők azonos érdeke. Az alapító okirat módosítása kérdésében a kivételt jelentő minősített többségi szavazati arányok szabályozása a törvényben nem egyértelmű, nem jól követhető, egyes esetekben nem a tulajdoni hányadokhoz igazodott, továbbá a négyötödös szavazatarány korábbi előírásai sértették a tulajdonnal való rendelkezés alkotmányosan védett alapjogát. A módosítás önálló alcímmel és egységesen jeleníti meg az alkotmányos elveknek megfelelő új szabályokat. Tekintve, hogy a társasházi lakások és nem lakás célú helyiségek nagy többségét ma már bérlők, más jogcímen használók használják, továbbá jelenleg a házirend betartása, illetve a veszélyhelyzet vagy rendkívüli káresemény elhárítása esetében csak a tulajdonos útján lehetséges az intézkedéseket megtenni, a törvényben ki kellett mondani a használók közvetlen kötelezettségét is a házirend betartására és rendkívüli helyzetben ha szükséges a lakásba bejutás tűrésére. A törvény egyértelművé tette a lakáson belüli munkák végzéséről szóló rendelkezéseket, mert nem volt értelmezhető az olyan építési munka, amely a közös tulajdonú részt érinti, ami vitákat gerjesztett. E belső munkák konkrét meghatározásával együtt pontosítani kellett a többi tulajdonostárs hozzájárulása nélkül végezhető építési munkákra utaló szabályozást is. A törvény meghatározza a közgyűlés kizárólagos a közös képviselőre, számvizsgáló bizottságra nem átruházható hatáskörét annak érdekében, hogy a közös képviselő (számvizsgáló bizottság) és a tulajdonosok is tisztában legyenek ezekkel a kérdésekkel, mert ez jelenleg számos gyakorlati gondot vet fel, és szintén vitákat keletkeztet. Ugyanígy, a nagyobb jogbiztonságot szolgálja a meghívó kötelező tartalmi elemeinek meghatározása, és az írásban kiküldendő előterjesztésekről, a tulajdonosok által összehívható közgyűlésről, a megismételt közgyűlésről, a jegyzőkönyv tartalmi elemeiről szóló, illetve a határozatokról való értesítéssel kapcsolatos rendelkezés. A törvény új rendelkezései a közösköltség-hátralék megfizetéséhez kapcsolódó felszólítás kézbesítésének törvényi szabályait állapítják meg annak érdekében, hogy a felszólítás átvételének a gyakorlatban sok esetben szándékos elmulasztása ne akadályozza a tartozások megfizettetését. A társasházak gazdálkodásának szabályszerűségét és szakszerűségét a törvényben új rendelkezéssel szükséges garantálni, mivel a nemzeti vagyon jelentős részét képező épületek fenntartásának kontrollját az ötven albetétes vagy ennél nagyobb társasházak, illetve a törvény szerint éves tízmillió forintot elérő gazdálkodás esetében a számviteli szakértelemmel gyakran nem rendelkező számvizsgáló bizottság részére, regisztrált mérlegképes könyvelő vagy könyvvizsgáló igénybevétele útján segíteni kell. A törvény az építésügyi hatósági eljárásokról szóló külön jogszabályi rendelkezésekhez kapcsolódóan kimondja, hogy a közös képviselőt (intézőbizottság elnökét) építéshatósági ügyekben nem illeti meg a közösség képviseletének joga, mert
9 Jogértelmezés 9 az ilyen hatósági határozat minden egyes társasházi tulajdonos tulajdonjogának tartalmával, és nem a közös tulajdon fenntartásának kérdéskörével kapcsolatos. A törvény egyértelművé tette a rendes gazdálkodás körét meghaladó kiadások fogalmát és azt, hogy ellentétben a jelenlegi bizonytalan fogalom meghatározáshoz fűződő, és a tulajdonjoggal való rendelkezés jogát sértő négyötödös szavazattal az ilyen kiadások vállalása csak egybehangzó akarattal lehetséges. Minderről részletesen A törvény már a társasházról szóló első alcíméhez illeszkedően, a jogviták esetére is egyértelműen, és jogszabály-számozás megjelölés nélkül utal a Ptk. alkalmazása kötelezettségének kérdéskörére. A törvény összhangban a Ptk (1) bekezdés törvényi kivétel lehetőségére utalásával (és figyelemmel a Legfelsőbb Bíróság 2008/282. határozatára is) hangsúlyozza, hogy a Ptk.-t csak a társasházi törvényben nem szabályozott kérdésekben kell alkalmazni [4/A. ]. Ehhez kapcsolódik, hogy a törvénymódosítás új 29/A. -sal kiegészítette az ingatlan-nyilvántartásról szóló évi CXLI. törvényt annak érdekében, hogy a minősített többséggel (legalább 4/5 vagy az alapító okirat felhatalmazása alapján meghozott legalább 2/3) elhatározott beépítés célú elidegenítés esetén a tulajdonjog változása ténylegesen bejegyzésre kerüljön. A törvény a korábbi szétszórt, nehezen követhető szabályozás helyett önálló cím alatt új rendelkezéseket tartalmaz az alapító okirat módosításának szabályairól. Továbbra is főszabály az egybehangzó akarattal történő módosítás. Ettől kifejezetten és kizárólag a közös tulajdon elidegenítésének önálló új ingatlanrész kialakítása vagy a meglévő külön tulajdon bővítése céljából lehet eltérni az alapító okirat felhatalmazásán alapuló kétharmados, vagy ennek hiánya esetén a legalább négyötödös szavazattöbbséggel. A törvény újraszabályozta a korábbi négyötödös szavazatarányra vonatkozó előírásokat, ideértve azt is, hogy e minősített többséggel meghozott közgyűlési határozat ingatlan-nyilvántartásba bejegyzésre alkalmas okirat. Ha az egybehangzó vagy az alapító okirat felhatalmazásán alapuló kétharmados vagy a négyötödös szavazatarány sincs meg, akkor egyszerű szavazattöbbséggel (ami megismételt közgyűlésen is meghozható) a bíróságtól kérhető a közös tulajdonú épületrész elidegenítésének lehetővé tétele. Ezzel egyidejűleg a törvénymódosítás igazodott a törvény 42. -a szerinti jogorvoslat 60 napban megállapított szabályához azzal, hogy a jövőben nem a közös képviselő felelőssége megtudni, hogy élt-e valamelyik tulajdonostárs a jogorvoslat lehetőségével mivel e rendelkezés a gyakorlatban nem volt alkalmazható. Az új szabály szerint tehát az érdekelt tulajdonosoknak kell jelezniük írásban a közös képviselő felé, hogy éltek-e jogorvoslat lehetőségével; ha a nyilatkozat a közgyűlési határozatban megjelölt határidőn belül elmarad, a határozat végrehajtható tehát az ingatlan-nyilvántartásba bejegyzésre alkalmas okirat. A törvény a lakhatás nyugalma érdekében kimondja, hogy a szervezeti-működési szabályzatnak a lakás vagy egy része más célú használatáról, továbbá a nem lakás célú helyiségben végezhető tevékenység feltételeiről szóló rendelkezései a használat jogcímétől függetlenül minden használóra nézve irányadóak. A törvény most már a közösségre bízza, hogy a társasház jellemzőire figyelemmel szervezeti-működési szabályzatában rendelkezik-e a nem lakás célú helyiségben folytatni kívánt tevékenységgel kapcsolatos közgyűlési határozat tekintetében arról, miszerint e határozathoz a közvetlenül érintett szomszédos tulajdonostársak kétharmados igenlő szavazata is szükséges. Ilyen előírás hiánya esetén elegendő a törvény szerinti legalacsonyabb minősített (az összes tulajdoni hányad szerinti legalább egyszerű) többségi határozat. A módosítást szükségessé tette a gyakorlati tapasztalat, mely szerint számos esetben személyes ismeretségek és személyes szimpátia befolyásolta a közvetlen szomszédok igenlő szavazatának megszerzését, valamint a tevékenység jellegének függvénye, hogy az valóban csak a közvetlen szomszédok vagy éppen elsősorban a távolabbiak lakhatási nyugalmát, birtoklását zavarná. A törvény újraszabályozta a külön tulajdonon belüli építési munkákra irányadó kötelezettségeket. Így a tulajdonostárs tűrési kötelezettségét kiterjeszti a rendkívüli káresemény vagy a veszélyhelyzet miatt a lakáson belül szükséges hibaelhárítások tűrésére is, és kimondja, hogy ennek során a vele együttlakók, illetve a lakást más jogcímen használók tűrési kötelezettségéért az általános rendelkezések szerint helyt kell állnia [20. (1) bekezdés b) és c) pontok]. Ezen kívül a 21. konkrétan megjelöli, hogy a lakáson belüli építési munka megkezdéséhez mikor kell megkérni és milyen arányban a tulajdonostársak írásbeli hozzájárulását, és ez mikor mellőzhető a következők szerint: ha a munkák eredményeként az alapító okiratot nem kell módosítani, de a belső munkákkal a közös épületberendezésekre (pl. vízvezeték, csatorna, kémény) rácsatlakozás valósul meg, vagy a közös épületrész, berendezés műszaki állapota megváltozik, a munkával közvetlenül érintett tulajdonostársak tulajdoni hányad szerinti kétharmados előzetes, írásbeli hozzájárulása szükséges ami az épület biztonságát szolgálja (pl. két vízvezetékstrang van, vagy több kémény egyes lakásokat köt össze). Ez az új szabályozás e munkák elvégzését tehát könnyebbé teszi a korábbi összes tulajdoni hányad szerinti 4/5-ös többséghez képest, de mégis megtartja az épület biztonságának és állékonyságának követelményét. A fenti körbe nem tartozó esetekben a munkák a többi tulajdonostárs hozzájárulása nélkül továbbra is elvégezhetők. Az alapító okiratban meghatározottak szerint a többi tulajdonostárs tulajdoni hányadának megváltozását nem eredményező lakásösszevonás vagy lakásmegosztás eseteiben, az alapító okirat módosítása a legalacsonyabb minősített szavazattöbbséggel változatlanul lehetséges, mert ilyenkor csak a jelzett munkákkal érintett külön tulajdonokra és az ezekhez kapcsolódó
10 10 Jogértelmezés tulajdoni hányadra vonatkozó új adatokat kell az alapító okiratban átvezetni. A törvény azonban joghézagot pótol: itt is szabályozni kellett a közgyűlési határozat ingatlan-nyilvántartásba bejegyzésre alkalmas okiratként való megjelölését. A törvény új rendelkezései a közösköltség-hátralék megfizetéséhez kapcsolódó felszólítás kézbesítésének törvényi szabályait állapítják meg (= kézbesítési vélelem) annak érdekében, hogy a felszólítás átvételének a gyakorlatban számtalan esetben szándékos elmulasztása ne akadályozza a közös képviselő behajtási feladatának elvégzését, ne idézze elő a többi tulajdonostárs által a hátralékos helyett történő többletfizetés kényszerű vállalását, ne gátolja a fenntartási kötelezettségek elvégzését [24. új (3) (4) bekezdés]. Az ügygondnok rendelését külön jogszabályok határozzák meg: bírósági eljárásban az ismeretlen helyen tartózkodó fél részére szükséges ügygondnok rendeléséről a bíróság külön törvény alapján intézkedik [a polgári perrendtartásról (Pp.) szóló törvény, 74. ], illetve ilyenkor a bírósági végrehajtás elrendelése esetén a végrehajtó is ügygondnokot rendel [Bírósági végrehajtásról szóló törvény, 46. ]. A 26. új (3) bekezdése a lakhatás nyugalma céljából hangsúlyosan rámutat arra, hogy a házirend szabályait a használat jogcímétől függetlenül a külön tulajdon mindenkori használója köteles betartani, akiknek magatartásáért a tulajdonostárs az általános törvényi rendelkezések [20. (1) bekezdésnek a megállapított új b) pont] alapján tartozik helytállni. A törvény új 27/A. -a elsőként meghatározza a jogalkalmazás gyakorlati segítését célzó törvényességi ellenőrzés rendszerét. A törvény a Magyar Alkotmány 51. -ának (1) és (3) bekezdése, továbbá a Magyar Köztársaság Ügyészségéről szóló, többször módosított évi V. törvény 3. -a (2) bekezdésének g) pontja, a 10. (2) bekezdésének f) pontja és a 13. (1) bekezdésének, illetve a 13. (2) bekezdésének b) pontja által megfogalmazott keretekhez igazodva biztosítja a bírósági eljárásokat megelőző és az önkéntes jogkövetéshez az eddigieknél jóval nagyobb garanciát adó lehetőséget. Ez a rendelkezés eltérően a törvénymódosítás összes többi rendelkezésétől, az ügyészség felkészülése érdekében január 1-jén lép hatályba. A társasház szervezetének egyes szervei a közgyűlés, a közös képviselő (intézőbizottság), illetőleg a számvizsgáló bizottság [törvény 27. ], melyeknek kifejezetten és kizárólag a tulajdoni helyzetet nem érintő, a törvényben előírt rendelkezések szerinti működése ellenőrzésével kapcsolatos ügyészi közreműködésről van szó. Ez segítséget jelent a szervezeti-működési szabályzatok tartalmának módosításához, a szabályzat esetleges hiánya esetén annak pótlásához, a közös képviselő leváltása esetén az új képviselő megválasztásának szabályszerűségéhez és minden más a közös tulajdon fenntartásával kapcsolatos, a peres eljárások elkerülését célzó kérdésekben való eligazodáshoz. A mai társasházak túlnyomó többségét a korábbi állami, tanácsi bérházak 50, 100, több száz lakásos épületei teszik ki, melyekhez hozzájárultak az ilyen nagyszámú albetétet tartalmazó új vállalkozói társasházak, irodaházak. Ez önmagában szükségessé teszi az ellenőrzés megteremtését, ami a társasházi épületek fenntartásáról való gondoskodásban a tulajdonosi felelősség kialakításához és erősítéséhez is hozzájárul. A törvény ha az ügyész intézkedése nem vezet eredményre az ügyésznek felhatalmazást ad a bírósági eljárás kezdeményezésére és meghatározza, hogy az ügyész keresete alapján a bíróság milyen típusú határozatokat hozhat. A társasház szervei működésének az említettek szerinti ellenőrzésére vonatkozó törvényi rendelkezések megteremtése már halaszthatatlan volt. Nem volt indokolható, hogy éppen a működésben számtalan azonosságot jelentő lakásszövetkezeteknél ez a kérdés mint jogi személy vonatozásában a cégbíróság által megoldott, míg a társasházak működésénél ilyen segítség egyáltalán nem volt. Másfelől a folyamatosan kapott konkrét jelzések igazolták a lehetőségnek nem csak a tulajdonostársak, hanem a közös képviselők, számvizsgáló bizottságok által is megalapozottan igényelt megteremtése szükségességét. Felhívjuk azonban a figyelmet arra, hogy a társasházi vitás ügyek döntő többségét kitevő, az önkormányzat polgármesteri hivatalát vezető jegyző hatáskörébe tartozó ügyekben birtokvédelem, szabálysértés, építés-hatósági ügyek, zajvédelem stb. továbbra is az önkormányzat jegyzőjének segítségét kell kérni! Célszerű továbbá, hogy bizonytalan kérdésekben miszerint megvalósult-e törvénysértés valamely közgyűlési határozattal, vagy a közös képviselő, a számvizsgáló bizottság ügyintézésével vagy mulasztásával kapcsolatban elő ször az önkormányzattól kérjenek szakmai véleményt, és csak ezt követően (ha valóban szükséges) forduljanak az ügyészséghez. A törvény a társasházak szabályszerű és biztonságos működése érdekében, figyelemmel a gyakorlati tapasztalatokra is, újraszabályozza a közgyűlés mint a társasházi közösség legfőbb döntéshozó szerve hatáskörére és eljárására vonatkozó törvényi kereteket [törvény 28. ]. Ennek során egyértelművé teszi, hogy a közgyűlés mely kérdéseket nem utalhat a közös képviselő vagy az intézőbizottság, illetőleg a számvizsgáló bizottság hatáskörébe, azaz melyekről kell kizárólagos hatáskörben döntenie. Ezek a következők (a dőlt betűvel jelzett részek az új törvényi rendelkezések!): az alapító okirat módosítása és a társasháztulajdon megszüntetése, a közös tulajdon fenntartása és a rendes gazdálkodás körét meghaladó az pontja szerinti kiadások, továbbá a közös kötelezettségek vállalása, a társasház egyes szerveinek megválasztásán, felmentésén, díjazásán és az éves beszámoló illetve költségvetés elfogadásán kívül a közös képviselő (intézőbizottság elnöke, tagja), a számvizsgáló bizottság elnöke, tagja elleni kártérítési per megindítása, a büntetőfeljelentés megtétele, a permegelőző közvetítői eljárás kezdeményezése, a szervezeti-működési szabályzatban a további kizárólagos döntési jogkörben fenntartott ügyek.
11 Jogértelmezés 11 A törvény konkrétan megjelöli, hogy a közgyűlés határozatának szó szerint tartalmaznia kell mindazt, amelyeket a törvény 44. -ának (2) bekezdése alapján a Közgyűlési Határozatok Könyvében fel kell tüntetni [28. (2) bekezdés], továbbá a felmentett közös képviselő törvény által megállapított kötelezettsége, hogy az új közös képviselő megválasztásáig (de legfeljebb a felmentésétől számított 60 napig) ügyvivőként el kell látnia a közösség ügyeinek intézését [28. (3) bekezdés]. Ez megelőzi a korábban gyakori bizonytalan jogi helyzeteket, miszerint a felmentést követően akár hónapokig nem került sor új közös képviselő megválasztására adott esetben a közös számlák kifizetésére sem, ami akár a közműszolgáltatás szüneteltetésével járhatott együtt, egyben ösztönzi a közösséget az új közös képviselő (intézőbizottság) mielőbbi megválasztására. A törvény a későbbi viták lehető legjobban garantált elkerülése céljából újraszabályozta a közgyűlési meghívó kötelező tartalmi elemeit [34. ]. A meghívónak tehát tartalmaznia kell a közgyűlés időpontját, helyét, majd a közgyűlés tisztségviselőinek megválasztására (mint változatlanul a közgyűlés megkezdésének feltételére vonatkozó első napirendi pontot), ezt követően a szavazásra előterjesztett napirendet, részközgyűlések tartása esetén az erre való utalást, továbbá a megismételt közgyűlés időpontját és ennek határozatképességére történő utalást. A rugalmas működés céljából a törvény alapján a levezető elnök és a jegyzőkönyv vezetője ugyanaz a személy is lehet. Fontos új szabály, hogy a meghívóhoz mellékelni kell a szavazásra előterjesztett napirendekhez kapcsolódó írásos előterjesztéseket (ezek közül a törvény kiemeli az éves költségvetés és előző évi elszámolás tervezeteit), mert sok esetben a tulajdonostársak nem kaptak írásbeli, illetve a törvény ában részletezett áttekintést az éves elszámolásról és költségvetési tervről, ami gyakori jogvitákat idézett elő. A törvénymódosítás a korábbiakhoz képest jóval pontosabban meghatározza, hogy milyen rendelkezéseket kell alkalmazni, ha a közgyűlés összehívását a legalább 1/10-ed tulajdoni hányaddal rendelkező tulajdonostársak kezdeményezik, mert a korábbi szabályozás sok esetben okozott bizonytalanságot. Új szabály az is, hogy a kezdeményezésben nemcsak az okot, hanem a megszavazásra előkészített közgyűlési határozatra tett konkrét javaslatot is, írásban meg kell jelölni. Ennek alapján a közgyűlést a közös képviselőnek legkésőbb 15 napon belül össze kell hívnia, ennek elmulasztása esetén a feladatot az ezt követő 8 napon belül a számvizsgáló bizottságnak (vagy értelemszerűen, a törvény 51. -ának (4) bekezdése szerint a bizottság feladatainak ellátásával felhatalmazott tulajdonostársnak) kell teljesítenie. Ha a 15, majd a 8 napos határidő is mulasztással telik el, akkor az 1/10-ed tulajdoni hányaddal rendelkező tulajdonostársak (vagy az általuk megbízott személy) jogosultak a közgyűlést összehívni, melynek során a meghívóban nekik is, a törvény szerinti kötelező tartalmi részeket meg kell jelölniük [35. (2) bekezdés]. A törvény a 37. -ának (1) bekezdésben a 34. (1) bekezdésének b) pontjával összhangban nevesíti a levezető elnököt, és a (2) bekezdésben világossá teszi, hogy a határozatképtelenség esetén megtartandó megismételt közgyűlést az eredménytelen közgyűlés napjára is ki lehet tűzni, ha ettől eltérően a szervezeti-működési szabályzat nem rendelkezik. Ez nem okoz jog-, illetve érdeksérelmet a tulajdonostársaknak, mert egyfelől a szabályzat eltérő rendelkezése esetén arról tudomással bírnak, másfelől a meghívóban a megismételt közgyűlés időpontját és a szavazás eltérő szabályait is fel kell tüntetni [34. (1) bekezdés d) pont]. Mindez egyértelművé teszi a korábbi vitatott megfogalmazást, ami a peres eljárásokban is eltérő jogértelmezésekre vezet. A közgyűlésen (részközgyűlésen) megszavazott határozatokról, a meghozatalától számított 8 napon belül az értesítés megküldésének nincs joghatása, az értesítés kizárólag az utólagos tájékoztatást szolgálja. A törvény ezért, valamint a működési költségek csökkentése céljából lehetővé teszi, hogy a szervezeti-működési szabályzatban a közösség saját maga döntse el, miszerint a megszavazott határozatoknak a törvényben előírtak szerinti, jól látható helyen történő kifüggesztésén felül a közös képviselőt kötelezik-e a határozatok tulajdonostársak részére való megküldésére is [39. (4) bekezdés]. A törvény most már egyértelműen meghatározza a rendes gazdálkodás körét meghaladó kiadások fogalmát és azt, hogy ellentétben a korábbi bizonytalan fogalommeghatározáshoz fűződő, a tulajdonjoggal való rendelkezés jogát súlyosan sértő négyötödös szavazattal az ilyen kiadások vállalása csak egybehangzó akaratnyilatkozattal lehetséges [38. (3) bekezdés; pont]. Így nem fordulhat elő, hogy a meglévő közös tulajdon fenntartását nem érintő többletkiadásokat a kisebbségben maradó tulajdonosokkal akaratuk ellenére megfizettessék, tulajdonukra jelzálogot terheljenek, végső esetben a tulajdonukat elveszítsék [lásd pl. 7/1991. (II. 28.) AB határozat]. A törvény az építésügyi hatósági eljárásokról szóló külön jogszabályi rendelkezésekhez kapcsolódóan kimondja, hogy kifejezetten ezekben az ügyekben a közös képviselőt (intézőbizottság elnökét) nem illeti meg a közösség képviseletének joga, mert az építésügyi hatóság határozata minden egyes társasházi tulajdonos tulajdonjogának tartalmával, és nem a közös tulajdon fenntartásának kérdéskörével függ össze [50. ]. Ez az új rendelkezés gyakorlati gondok megoldását segíti, mivel a tulajdonostársak sok esetben csak utóbb értesültek a kiadott hatósági engedélyről, mert a hatóság gyakran csak a közös képviselőt értesítette például a szomszédos ingatlan beépítéséről, bővítéséről stb. kiadott elsőfokú határozatról, ami egyértelműen elzárta a tulajdonostársakat alkotmányosan megillető jogorvoslattól. A közös képviselő tehát nem jogosult nyilatkozni ezekben az ügyekben, mert nem a törvény szerinti közös ügyek intézéséről van szó, hanem arról, hogy a szomszédos ingatlanon tervezett munkák eredménye befolyásolja-e és milyen mértékben a tulajdonostársak társasházi tulajdonjogát, annak értékét (külön tulajdon és a szorosan hozzá tartozó tulajdoni hányad). A társasházak gazdálkodásának szabályszerűségét és szakszerűségét a törvény új rendelkezéssel garantálja, mivel a nemzeti vagyon jelentős részét képező épületek fenntartásának kontrollját az ötven albetétes vagy ennél nagyobb társas-
12 12 Jogértelmezés házak, illetve a törvény szerint éves tízmillió forintot elérő gazdálkodás esetében a számviteli szakértelemmel gyakran nem rendelkező számvizsgáló bizottság részére, szakértő mérlegképes könyvelő útján segíteni kell. Ez a jogvitákat, a pénzügyi hiányok keletkezését megelőzi és együttesen szolgálja a közös képviselő, valamint a tulajdonosok biztonságát. Fontos, hogy ennek a megbízásnak nem szükséges az egész évre folyamatosan kiterjednie, hanem elegendő a törvény által alkalmazott különösen szóhasználat alapján az éves közgyűlésekre kerülő elszámolás és költségvetési javaslat előzetes véleményezésére felkérni a könyvelőt. Fontos ez azért is, mert a kontroll megteremtése mellett a tulajdonostársak ezzel kapcsolatos kiadása csak elenyésző mértékben növekszik, értelemszerűen az éves egyszeri megbízási díj tulajdoni hányadok szerinti megosztása alapján. A fentiekről szóló új 51/A. szabályozza a kizáró okokat, a könyvelő feladatkörét, jogait és kötelezettségeit és azt, hogy mely esetben köteles a közgyűlés összehívását kezdeményezni. A törvény nemcsak a társasházi törvénynek az új rendelkezések miatti 3. -ának (2) bekezdését, 25. -át és 29. -ának (1) bekezdését helyezte hatályon kívül, hanem a évi LXVII. törvény [Távhőtv.] 17. -ának (4) bekezdését is, mert ez ellentétes volt a társasházi törvény 56. -ának 2. pontjában meghatározott Fenntartás fogalmi körével. A fenntartás magában foglalja az üzemeltetés, a karbantartás, a teljes vagy részleges felújítás a korszerűsítés elvégzését, mindezek együttesen pedig rendes kiadásoknak minősülnek [ pont]. A Távhőtv. 2. -ának (5) bekezdése szerinti távhőfogyasztás szabályozásával és mérhetővé tételével kapcsolatos korszerűsítés, a fenntartás fogalmi körébe tartozik [társasházi törvény pont]. Az ilyen munkák korábban, és a módosítások alapján sem minősülhetnek rendes gazdálkodás körét meghaladó kiadásnak, ezért volt szükséges a hatályon kívül helyezés. Lényeges továbbá, hogy a távhőről való leválás mint közüzemi szerződés megszüntetése változatlanul, továbbra is az erről szóló speciális szabályt tartalmazó Távhőtv. 38. (2) bekezdés a) pont szerinti 4/5-ödös szavazattöbbséggel (és nem egybehangzóan) történhet, mivel ez a munka nem új épületberendezés létesítését jelenti, hanem a már meglévőnek az átalakítását. A törvény új meghatározása szerint pedig az épületberendezés átalakítása nem tartozik a rendes gazdálkodás körét meghaladó kiadásokhoz [ pont]. A társasházi törvény továbbá egyetlen közüzemi szerződés létrejöttéről, tartalmáról és megszüntetéséről sem rendelkezik, tehát a távhőszolgáltatásra is igaz, hogy a közüzemi szerződés kérdésében a speciális törvénynek nem kell igazodnia a társasházi törvényben meghatározott szavazat-arányokhoz. Budapest, október 8. Összeállította: dr. Polgár Éva Ildikó szakmai tanácsadó ÖM Lakásügyi Főosztály Tájékoztató a kisebbségi önkormányzatoknak a központi költségvetésből nyújtott feladatarányos támogatások feltételrendszeréről és elszámolásának rendjéről szóló 375/2007. (XII. 23.) Korm. rendelet alapján a feladatalapú támogatás évi igénylési határidejéről A kisebbségi önkormányzatoknak a központi költségvetésből nyújtott feladatarányos támogatások feltételrendszeréről és elszámolásának rendjéről szóló 375/2007. (XII. 23.) Korm. rendelet a nemzeti és etnikai kisebbségek jogairól szóló törvény rendelkezései alapján tartalmazza a települési és területi kisebbségi önkormányzatokat minden évben megillető költségvetési támogatás elosztásának szabályait. A kormányrendelet értelmében a feladatalapú támogatást a települési és területi kisebbségi önkormányzatoknak igényelniük kell. A kisebbségi önkormányzatoknak az igénylésüket a tárgyévet megelőző év december 1. napjáig beérkezően kell benyújtaniuk. A rendelkezés alapján tehát ez évben az igénylés beérkezési határideje: december 1-je. A támogatásigénylés nyomtatványait hasonlóan az elmúlt évekhez a Miniszterelnöki Hivatalnak címezve, két eredeti példányban, a Magyar Államkincstár illetékes regionális igazgatóságára kell benyújtani. Az igénylési nyomtatvány kötelező tartalmi elemeit és kötelező mellékleteit a hatályos kormányrendelet tartalmazza. a nyomtatvány a tavalyi év gyakorlatának megfelelően a honlapról is letölthető. A kisebbségi önkormányzat által kitöltött adatlapokat a helyi önkormányzat jegyzője (főjegyzője) a kézhezvételt követő 3 napon belül továbbítja a Magyar Államkincstár illetékes regionális igazgatóságára. Az igénylési nyomtatványok hiánypótlását a Magyar Államkincstár illetékes regionális igazgatósága végzi. Ha a kisebbségi önkormányzat igénylési nyomtatványának kötelező tartalmi elemei, illetve kötelezően csatolandó mellékletei hiányosan kerültek megküldésre
13 Jogértelmezés 13 az igazgatóság egy alkalommal, a hiány megjelölésével, 15 napos határidő kitűzésével a kisebbségi önkormányzatnak címzett felhívással él. Többszöri hiánypótlásra a kormányrendelet nem ad lehetőséget. Ennek megfelelően nem továbbítható az igénylési nyomtatvány, ha a kisebbségi önkormányzat a kitűzött 15 napon belül nem vagy nem megfelelően tesz eleget a hiánypótlásra való felhívásnak. A döntésről a kisebbségi önkormányzatot a Magyar Államkincstár illetékes regionális igazgatósága írásban értesíti. Az igénylési nyomtatványokat a Magyar Államkincstár illetékes regionális igazgatósága január 31-éig továbbítja a Miniszterelnöki Hivatalhoz. A beadott igénylésekről a Kisebbségi Költségvetési Bizottság április 15-éig dönt. A jóváhagyott bizottsági döntést a Miniszterelnöki Hivatal honlapján (www.nek.gov.hu/hazai kisebbségek/) közzéteszik. Hasonlóan az elmúlt évekhez a támogatást két egyenlő részletben folyósítják. A folyósítás időpontjai: az első részlet esetében május 15.; a második részlet esetében augusztus 15. Az igénylés benyújtásával kapcsolatos kérdések megválaszolására a Miniszterelnöki Hivatal Nemzeti és Etnikai Kisebbségi Főosztályának munkatársai állnak rendelkezésre a címen, illetve a (36 1) es vagy a (36 1) es telefonszámokon. Az ÖM Turisztikai Szakállamtitkárság összefoglaló ismertetője a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendeletről A belső piaci szolgáltatásokról szóló 2006/123/EK (2006. december 12.) európai parlamenti és tanácsi irányelvre tekintettel megalkották a szolgáltatási tevékenység megkezdésének és folytatásának általános szabályairól szóló évi LXXVI. törvényt, illetve jelentősen módosultak a kereskedelemről szóló évi CLXIV. törvény előírásai október 20-án kihirdetésre került a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet (a továbbiakban: rendelet). Elérhető és letölthető: hu/letöltések. Az új rendelet október 25-én lépett hatályba. Az új rendelet hatálybalépésével egyidejűleg hatályát vesztette a kereskedelmi szálláshelyek és a fizető vendéglátóhelyek osztályba sorolásáról, valamint a falusi szálláshelyek minősítéséről szóló a 45/1998. (VI. 24.) IKIM rendelet, illetve a magánszálláshelyek idegenforgalmi célú hasznosításáról szóló 110/1997. (VI. 25.) Korm. rendelet is. A jövőben az új rendelet nem tesz különbséget a korábbi magánszállásadói (falusi és fizetővendéglátó szállásadás) és kereskedelemi jellegű szállásadói tevékenység között, tekintve, hogy a magánszemélyek által nyújtott szálláshely-szolgáltatás is üzletszerű tevékenységnek minősül elsődleges vagy kiegészítő jövedelemszerzési forrásként. 1. Fogalom A kereskedelmi törvény rendelkezései alapján a szálláshely definíciója a szálláshely-szolgáltatás folytatása céljából létesített vagy használt épület, önálló rendeltetési egységet képező épületrész vagy terület. A szálláshely-szolgáltatás az üzletszerű gazdasági tevékenység keretében rendszerint nem huzamos jellegű, éjszakai ott-tartózkodást, pihenést is magában foglaló tartózkodás céljára szálláshely nyújtása és az ezzel közvetlenül összefüggő szolgáltatások nyújtása. Továbbra sem minősül szálláshely-szolgáltatásnak az ingatlan tartós tartózkodás céljából történő használatba adása lakásbérlet, házbérlet, albérlet vagy ágybérlet keretében. Szálláshely-szolgáltatás csak a kereskedelmi hatóság (települési jegyző) szálláshely-üzemeltetési engedélyével rendelkező szálláshelyen folytatható. 2. A szálláshely-szolgáltatási tevékenység folytatásának feltételei Szálláshely-üzemeltetési engedélyt a kizárólag szálláshely-szolgáltatás folytatása céljából létesített szálláshelytípusokra lehet kérni, amelyek a következők: Szálloda: a szálláshelyen a szálláshely szolgáltatása mellett egyéb szolgáltatásokat is nyújtanak, a hasznosított szobák száma legalább tizenegy, az ágyak száma legalább huszonegy. Panzió: a hasznosított szobák száma legalább hat, de legfeljebb tíz, az ágyak száma legalább tizenegy, de legfeljebb húsz. Kemping: szállás céljából a vendégek és járműveik számára elkülönült területet, illetve üdülőházat és egyéb kiszolgáló létesítményeket (például tisztálkodási, mosási, főzési, egészségügyi célokat szolgáló vizesblokk, portaszolgálat stb.) biztosítanak, és amelynek legalább kilenc lakóegysége van. Ha a kemping területén csak üdülőházakat üzemeltetnek, az üdülőháztelep megjelölést kell használni.
14 14 Jogértelmezés Üdülőház: közművesített területen a vendégek részére a szállást különálló épületben vagy önálló bejárattal rendelkező épületrészben (üdülőegységben) nyújtják, függetlenül a szobák vagy ágyak számától. Közösségi szálláshely: az egy szobában található ágyakat külön-külön is hasznosítják, s ahol az e célra hasznosított szobák száma legalább hat, az ágyak száma legalább tizenegy. Egyéb szálláshely: szálláshely-szolgáltatás céljára hasznosított, a többi szálláshelytípus alá nem tartozó, nem kizárólag szálláshely-szolgáltatás rendeltetéssel létesített önálló épület vagy annak lehatárolt része, ahol az e célra hasznosított szobák száma legfeljebb nyolc, az ágyak száma legfeljebb tizenhat. Falusi szálláshely: a Balaton Kiemelt Üdülőkörzet Területrendezési Tervének elfogadásáról és a Balatoni Területrendezési Szabályzat megállapításáról szóló évi CXII. törvény szerint kiemelt üdülőkörzethez nem tartozó települések, valamint a természetes gyógytényezőkről szóló külön jogszabály alapján törzskönyvezett gyógyhelyek kivételével az 5000 fő alatti településeken, illetve a 100 fő/km 2 népsűrűség alatti területeken található olyan egyéb szálláshely, amelyet úgy alakítottak ki, hogy abban a falusi életkörülmények, a helyi vidéki szokások és kultúra, valamint a mezőgazdasági hagyományok komplex módon, adott esetben kapcsolódó szolgáltatásokkal együtt bemutatásra kerüljenek. Ezen kívül a szálláshelyeknek meg kell felelniük a kormányrendelet mellékletében szereplő, szálláshelytípus szerinti minimum engedélyezési követelményeknek. A szálláshely-szolgáltató a szálláshely-üzemeltetési engedély nélkül nem kezdheti meg a tevékenységet. A szálláshely-üzemeltetési engedély iránti kérelmet a szálláshely fekvése szerinti illetékes települési önkormányzat, Budapesten a kerületi önkormányzat jegyzőjének kell benyújtani, külön erre a célra rendszeresített nyomtatványt nem kell kitölteni. A szálláshely-üzemeltetési engedély iránti kérelemben meg kell jelölni: a) a szálláshely-szolgáltató nevét, címét, illetve székhelyét, b) a szálláshely-szolgáltató cégjegyzékszámát vagy egyéni vállalkozó esetén vállalkozói nyilvántartási számát, c) a szálláshely-szolgáltató adószámát, statisztikai számjelét, d) a szálláshely címét, helyrajzi számát, helyszínrajzát, e) a szálláshely befogadóképességét: ea) a vendégszobák, továbbá kemping esetén területegységek száma, és eb) az ágyak száma, f) a szálláshely használatának jogcímét, g) a szálláshely elnevezését, h) azt, hogy a szálláshely-szolgáltató mely szálláshelytípusra kéri az üzemeltetési engedélyt, i) azt, hogy a szálláshely-szolgáltató a szálláshelyen kíván-e élelmiszert, élelmiszer-nyersanyagot előállítani, felhasználni vagy forgalomba hozni. A szálláshely-üzemeltetési engedély iránti kérelemhez ezen kívül mellékelni kell: a) nem a kérelmező tulajdonában lévő szálláshely esetében a szálláshely használatának jogcímére vonatkozó igazoló ok- iratot vagy annak másolatát a tulajdoni lap kivételével, b) haszonélvezet esetében ha nem a tulajdonos vagy a haszonélvező a szálláshely-szolgáltató a haszonélvező hozzájá- rulását igazoló okiratot, c) közös tulajdonban álló szálláshely esetében, ha nem valamennyi tulajdonostárs a szálláshely-szolgáltató, a tulajdonos- társak hozzájárulását igazoló okiratot. Ha a szálláshely-szolgáltató ugyanazon szálláshelyen egyéb, a kereskedelmi tevékenységek végzésének feltételeiről szóló 210/2009. (IX. 29.) Korm. rendelet szerinti bejelentés köteles kereskedelmi tevékenységet kíván folytatni (pl. élelmiszer forgalmazása), a bejelentés köteles kereskedelmi tevékenységre vonatkozó, más hatóságnál megteendő bejelentését és a bejelentésre előírt illeték megfizetését a szálláshely-üzemeltetési engedély iránti kérelmének benyújtásával egyidejűleg a jegyzőnél is teljesítheti. A szálláshely engedélyezése iránti eljárásban az egyéb szálláshelyek kivételével a jegyző szerzi be a szükséges szakhatósági engedélyeket az egyes szakhatóságoktól (pl. ÁNTSZ, Mezőgazdasági Szakigazgatási Hivatal, tűzvédelmi hatóság, építésügyi hatóság). A szálláshely-szolgáltató kérelmére a jegyző a szakhatóságokkal közös helyszíni szemle megtartásáról intézkedik. Az egyéb szálláshelyek engedélyeztetése során külön előzetes szakhatósági eljárásra nem kerül sor, ettől függetlenül pl. élelmiszer előállítás vagy forgalmazása esetén utólagos hatósági ellenőrzésre bármikor sor kerülhet a szolgáltatónál. A szálláshely-üzemeltetési engedéllyel rendelkező szálláshelyekről a jegyző nyilvántartást vezet. 3. Hatósági ellenőrzés A szálláshely-szolgáltatási tevékenység felügyeletét ellátó hatóság a települési jegyző, aki a kormányrendelet mellékletében szereplő, szálláshelytípus szerinti engedélyezési és üzemeltetési feltételeket jogosult rendszeresen ellenőrizni; ezen kívül az egyes szakhatóságok folyamatos utólagos ellenőrzést tarthatnak a szálláshely-szolgáltatóknál.
15 Jogértelmezés Adatváltozás A szálláshely-szolgáltató a szálláshely-üzemeltetési engedély megadását követően az adatokban bekövetkezett változást haladéktalanul köteles írásban bejelenteni a jegyzőnek. 5. Az engedély visszavonása és törlés a nyilvántartásból A szálláshely megszűnését a szálláshely-szolgáltató köteles a jegyzőnek a megszűnést követő munkanapon belül bejelenteni. A jegyző a bejelentést követően haladéktalanul visszavonja az engedélyt és törli a szálláshelyet a nyilvántartásból. Egyéb esetben a jegyző a szálláshelyre vonatkozó jogszabályi és hatósági előírások többszörös megsértése esetén vonja vissza az engedélyt és törli a szálláshelyet a nyilvántartásból. Ezt megelőzően először figyelmeztetésre, pénzbírság kiszabására, illetve ideiglenes bezárásra kerülhet sor. 6. Átmeneti rendelkezések, gyakorlati alkalmazás A kereskedelmi szálláshelyek és a fizető vendéglátóhelyek osztályba sorolásáról, valamint a falusi szálláshelyek minősítéséről szóló a 45/1998. (VI. 24.) IKIM rendelet, illetve a magánszálláshelyek idegenforgalmi célú hasznosításáról szóló 110/1997. (VI. 25.) Korm. rendelet alapján jelenleg működő szálláshelyek esetében fő szabály szerint a szolgáltatóknak nem kell új engedélyezési eljárást kérelmezniük, amíg a meglévő engedélyük nem kerül visszavonásra (automatikus megfeleltetés a rendelet 3. számú melléklete szerint). Ugyanakkor a rendeletben előírt szigorúbb követelményeket (ideértve a definícióknál rögzített szobaszám, ágyszám kritériumokat, illetve 1. számú melléklet minimum követelményeit) minden szolgáltatónak meg kell vizsgálnia, s eltérés esetén december 31-éig kell teljesítenie vagy a szükséges változást bejelentenie a jegyző felé. Például jelenleg panzióként üzemelő kereskedelmi szálláshely 12 szobával rendelkezik, az új rendelet értelmében már szálloda szálláshely-üzemeltetési engedéllyel kell rendelkeznie. A rendelet hatálybalépésekor folyamatban lévő hatósági, illetve pályázati ügyek eljárásaiban a szálláshelyek osztályba sorolása vagy minősítése esetében a korábbi szabályok szerint kell eljárni akár új szálláshely, akár már működő szálláshely esetében. Erre automatikusan kerül sor, az eljáró hatóság hivatalból veszi figyelembe a korábbi minősítést vagy osztályba sorolást december 31-éig a rendelet hatálybalépése után működésüket megkezdő szálláshely-szolgáltatók saját döntésük szerint (ez nem kötelező előírás) a régi feltételek alapján sorolhatják osztályba vagy minősíthetik szálláshelyüket, például a megjelölést használni szeretnék kereskedelmi kommunikációjukban. Ehhez külön bejelentést nem kell tenni. Ehhez hasonlóan, a rendelet hatálybalépésekor már működő szálláshelyek is feltüntethetik jelenlegi minősítésüket vagy osztályba sorolásukat. A korábbi osztályba sorolásról vagy minősítésről, illetve az új szálláshelyek esetében azok feltüntetéséhez kapcsolódó feltételek fennállásáról kérelemre, pl. ez az igazolás egy hatósági eljárásban vagy új pályázathoz szükséges, a Magyar Kereskedelmi Engedélyezési Hivatal, illetve a jegyző (falusi szálláshely és fizetővendéglátó szálláshely) hatósági bizonyítványt állít ki január 1. után már nem lehet a korábbi minősítési és osztályba sorolási rendszerre hivatkozni, illetve arra vonatkozóan igazolást beszerezni. 7. Statisztikai adatszolgáltatás Az egyéb szálláshely-szolgáltatók (korábbi falusi és fizetővendéglátó szálláshely-szolgáltatók) kötelesek az adott naptári évre (tárgyév) vonatkozóan a tárgyévet követő év január hó 31. napjáig (2010. január 31-éig még a évre vonatkozóan a magánszállásadó tevékenységről) a jegyzőnek írásban adatot szolgáltatni a fogadott vendégek és a vendégek által a szálláshelyen eltöltött éjszakák számáról. Az egyéb szálláshely-szolgáltatók kivételével a többi szálláshely-szolgáltató (szálloda, panzió, közösségi szálláshely, kemping, üdülőház üzemeltető) az OSAP alapján, tehát a jelenlegi rendszer szerint továbbra is havonként tesz eleget statisztikai adatszolgáltatási kötelezettségének a KSH felé. A KSH január folyamán minden szolgáltató részére megküldi az egész évre vonatkozó kérdőív csomagot és a kapcsolódó részletes kitöltési útmutatót. Az összefoglaló az Alkotmánybíróság 60/1992. (IX. 17.) AB határozata értelmében nem minősül a jogalkotásról szóló évi XI. törvényben szabályozott jogi iránymutatásnak, a benne megfogalmazott véleménynek jogi ereje nincs, erre bíróság, illetve más hatóság előtt hivatkozni nem lehet. Készítette: dr. Fekete Szilárd, dr. Gyenizse Dorottya ÖM Turisztikai Irányítási Osztály
16 16 Jogértelmezés Jogszabályváltozás a lovasturizmusban A belső piaci szolgáltatásokról szóló 2006/123/EK (2006. december 12.) európai parlamenti és tanácsi irányelvre tekintettel megalkották a szolgáltatási tevékenység megkezdésének és folytatásának általános szabályairól szóló évi LXXVI. törvényt, illetve jelentősen módosultak a kereskedelemről szóló évi CLXIV. törvény, valamint a lovas szolgáltató tevékenységről szóló 14/2008. (XII. 20.) ÖM rendelet előírásai. A kereskedelmi törvényben írták elő a tevékenység végzésére vonatkozó alapfeltételeket, a hivatkozott miniszteri rendeletet módosító 26/2009. (X. 16.) ÖM rendelet pedig az ún. végrehajtási rendelkezéseket foglalja magában. A terjedelmi korlátokra tekintettel az ismertetés főként az új szabályozásnak azokra az előírásaira összpontosít, amelyek a szolgáltatókat különösen érintik. A változások a következők. 1. Fogalom A módosított évi CLXIV. törvény szerint lovas szolgáltatásról akkor beszélünk, ha a tevékenysége gyakorlásához a szolgáltató valamilyen formában lovat vesz igénybe. Ez jelenthet azt, hogy a vendég maga is lóra ül, de ebbe a körbe tartozik az is, ha ugyan a szolgáltatáshoz nélkülözhetetlen a ló, de a vendég nem kerül közvetlen kapcsolatba vele (pl. fogathajtás). Ennek megfelelően a miniszteri rendelet a következő tevékenységeket sorolja a lovas szolgáltatás fogalomkörébe: lovagoltatás, lovas oktatás, lovas terápia, terep- vagy túralovaglás, fogathajtás, fogathajtás oktatás, fogatoztatás, lovas bemutató. 2. A tevékenység gyakorlásának feltételei 2a) A bejelentés A lovas szolgáltató tevékenység megkezdése és gyakorlása nincs engedélyhez kötve, a szolgáltató azonban köteles az erre irányuló szándékát a kereskedelmi hatóságnak (Magyar Kereskedelmi Engedélyezési Hivatal 1024 Budapest, Margit krt. 85.) bejelenteni. A bejelentésnek tartalmaznia kell a) a szolgáltató nevét, b) a szolgáltató lakcímét, szervezet esetén a székhelyét, c) a folytatni kívánt szolgáltatási tevékenység megjelölését, d) a lovas szolgáltató tevékenység folytatásának helyszínéül szolgáló telephely (fióktelephely) címét, a telephely (fiókte- lephely) helyszínrajzát, e) a d) pont szerinti telephelyen (fióktelepen) tartott lovak számát, f) a lovas szolgáltató tevékenység típusát (az 1. pontban felsoroltaknak megfelelően), továbbá azt, hogy a szolgáltatás együtt jár-e a szolgáltatást igénybe vevő személy lovagoltatásával. 2b) Tárgyi feltételek A helyszínrajban kötelező kitérni a következő körülményekre: a) a lovak számára kialakított istálló belmagassága legalább 2,5 méter magas, az egyes boxok alapterülete pedig legalább 9 m 2 legyen, amelynek rövidebb fala nem lehet kevesebb 2,5 méternél (figyelem: a szolgáltatónak legalább 5 db, egyenként legalább 4 éves lóútlevéllel rendelkező lóval kell rendelkeznie); b) a lovak boxos tartása esetén legyen egy, legalább 150 m2 alapterületű pihentető karám, ahol biztosított a szolgáltatást végző lovak pihenése; c) a telephely legyen rögzített korláttal körülvett, egyenletes talajú, legalább 800 m2 alapterületű lovas pályával; d) a telephelyen legyen a vendégek részére szolgáló öltöző, valamint az országos településrendezési és építési követelmé- nyekről szóló Korm. rendeletben meghatározott számú WC- és mosdóhelyiség; e) lovasterápia szolgáltatás esetén a telephelyen legyen legalább egy, a mozgássérültek számára is alkalmas WC- és mos- dóhelyiség; f) a szolgáltató a telephelyen rendelkezzék a lólétszámnak megfelelő számú alkalmas nyereggel és alkalmas szer- számzattal; g) a lovak félnomád tartása esetén legyen a lovak számára lovanként legalább 1000 m2 alapterületű bekerített terület (karám), valamint legalább három oldalról borítással határolt, fedeles építmény (szárnyék), amelynek belmagassága legalább 2,5 méter, lovankénti alapterülete pedig legalább 8 m 2. Amennyiben a lovakat csupán korlát választja el egymástól, az a jogszabály szempontjából nem tekinthető boxos tartásnak, a rendelet ugyanis falról beszél, a korlát pedig nem fal. A WC- és mosdóhelyiségek számát a 253/1997. (XII. 20.) Korm. rendelet szabályozza. A témánk szempontjából legfontosabb előírások a következők. Az illemhelyek és a tisztálkodó helyiségek berendezéseinek számát az építmény, az önálló rendeltetési egység, a terület egyidejű használóinak tervezett (becsült) lehetséges legnagyobb létszáma és nemek szerinti megoszlása alapján kell megvalósítani. Az illemhelyekhez biztosítani kell a kézmosás lehetőségét. A tisztálkodó helyiség, az illemhely (WC-csésze, vizeldeberendezéssel felszerelt helyiség) könnyen tisztítható, fertőtleníthető, továbbá önálló szellőzésű és fűthető legyen, ezen túlmenően a csoportos tisztálkodó helyiség fűthető helyiségből nyíljon. A több illemhelyet magában foglaló helyiség (csoportos
17 Jogértelmezés 17 illemhely) csak önálló szellőzésű előtérből nyílhat. Az illemhely mérete 0,90 1,20 m-nél befelé nyíló ajtó esetén 0,90 1,60 m-nél kevesebb nem lehet. Az illemhelyek számát a tervezett, becsült összlétszám alapján kell megállapítani. Az illemhelyekhez legalább egy, illetve minden megkezdett 3 db berendezési tárgy (WC-csésze, vizelde- berendezés) után legalább egy kézmosót kell létesíteni. A csoportos illemhelyek előterében egy takarítás céljára is szolgáló vízvételi és kiöntési szerelvényt kell biztosítani. A nyereg és a szerszámzat akkor alkalmas, ha a célnak megfelelő és hibátlan, rendeltetésszerű használat esetén biztosítja a vendégek biztonságát. A félnomád tartásról akkor beszélünk, ha a lovaknak lehetőségük van arra, hogy a szárnyékból vagy a futóistállóból szabadon mozogjanak és a szárnyékban a lovak etetése, itatása és almozása megoldható. Figyelem: az előzőekben ismertetett tárgyi követelmények közül a következőknek a szolgáltató akkor is köteles eleget tenni, ha a vendéget nem ülteteti lóra: a) az istállóban a lovakat boxokban kell tartani, és az istálló belmagassága legalább 2,5 méter, az egyes bokszok alapterü- lete legalább 9 m 2 legyen, a boxok rövidebb fala nem lehet kevesebb 2,5 méternél; b) a lovak boxos tartása esetén a telephelyen (fióktelepen) legyen legalább 150 m2 alapterületű pihentető karám, ahol biztosított a szolgáltatást végző lovak pihenése; c) a telephely (fióktelep) rendelkezzék a lólétszámnak megfelelő számú, alkalmas nyereggel és alkalmas szerszámzattal, d) a lovak félnomád tartása esetén a lovak számára lovanként legalább 1000 m2 területű bekerített terület (karám) álljon rendelkezésre, továbbá legalább három oldalról borítással határolt, fedeles építmény (szárnyék) kialakítása szükséges. A szárnyék belmagassága legalább 2,5 méter, lovankénti alapterülete legalább 8 m 2 legyen. 2c) Személyi feltételek Az előzőekben ismertetett tárgyi feltételek mellett a jogszabály személyi feltételeket is meghatároz arra az esetre, ha a tevékenység gyakorlása során a szolgáltatón kívül a vendég is lóra ül. Ilyen tevékenység a lovagoltatás, a lovas oktatás, a lovas terápia és a terep- vagy túralovaglás. Az e tevékenységek gyakorlására vonatkozó bejelentést a Magyar Kereskedelmi Engedélyezési Hivatal csak akkor veheti tudomásul, ha a) a szolgáltatónak nincs hatvan napot meghaladóan lejárt esedékességű, az adózás rendjéről szóló jogszabály szerint végrehajtható köztartozása; b) a szolgáltató vezető tisztségviselője, vezető beosztású munkavállalója, illetve egyéni vállalkozás esetén az egyéni vál- lalkozó nem volt olyan vállalkozás tulajdonosa, tagja, vezető tisztségviselője, vezető beosztású munkavállalója, akit a tevékenység megkezdését megelőző egy éven belül a lovas szolgáltató tevékenységével összefüggésben az állategészségügyi és az állattartási körülményekre vonatkozó jogszabályi rendelkezések megsértése miatt jogerős hatósági határozatban eltiltottak a lovas szolgáltató tevékenység végzésétől; c) a szolgáltató által munkavállalóként vagy foglalkoztatásra irányuló egyéb jogviszony alapján foglalkoztatott legalább egy személy, illetve egyéni vállalkozás esetén az egyéni vállalkozó rendelkezik az előírt szakképesítéssel, azaz rendelkezik lovas-túravezető szakképesítéssel. A b) ponttal kapcsolatban azt kell megjegyezni, hogy az állat-egészségügyi hatóság, amely eltilthat a lovas szolgáltatás végzésétől a Mezőgazdasági Szakigazgatási Hivatal. A c) ponttal kapcsolatban pedig arra szükséges felhívni a figyelmet, hogy a lovas-túravezető szakképesítéssel rendelkező személy tevékenységért felelősi beosztásban való foglalkoztatásának kötelezettsége csupán akkor áll fenn, ha a szolgáltatás nyújtása során a szolgáltatón kívül a vendég is lóra ül. Általában ilyen tevékenység a lovagoltatás, a lovas oktatás, a lovas terápia és a terep- vagy túralovaglás. Nem mentesül e kötelezettség alól az a szolgáltató sem, aki csak lovas oktatást végez, mert a lovas oktatásnak szerves részét képezi a túralovaglás, hiszen ezért tanulnak lovagolni. További általános személyi követelmény, hogy ha a szolgáltató lovas terápiás szolgáltatást nyújt függetlenül attól, hogy a vendég felül-e a lóra, vagy sem kötelező gyógypedagógust (terapeutát) foglalkoztatni. Minthogy a lovas szolgáltatás különböző egészségügyi bántalmak gyógyításának elősegítésére is igénybe vehető, ezek teljes körű felsorolása a jogszabályban nem volt lehetséges. Ezért szól úgy a jogszabály, hogy a lovas szolgáltatás nyújtásakor a fogyatékosság típusának megfelelő végzettséggel és szakképzettséggel rendelkező gyógypedagógusnak (terapeutának) kell jelen lennie. A szabályozásnak éppen ez a módja segíti elő, hogy a lovas szolgáltatást gyógykezelés céljából igénybe vevő személy mellett olyan terapeuta legyen, aki az illető személy betegségének leginkább megfelelő szolgáltatást képes nyújtani. A gyógypedagógusnak (terapeutának) nem kell lovastúra-vezető képesítéssel rendelkeznie. 2d) Telephely, fióktelephely Ha a szolgáltató a tevékenységét több telephelyen, illetve fióktelepen folytatja, minden egyes telephelyen (fióktelepen) eleget kell tenni az előzőekben ismertetett személyi és tárgyi követelményeknek. 3. A tevékenység megkezdése A szolgáltató a lovas szolgáltató tevékenységét a Magyar Kereskedelmi Engedélyezési Hivatalnak tett bejelentésével egyidejűleg megkezdheti. A Hivatal a bejelentésekről nyilvántartást vezet, amely a 2a) pontban meghatározott adatokat tartalmazza.
18 18 Jogértelmezés 4. Hatósági ellenőrzés A lovas szolgáltató tevékenyéggel összefüggő hatósági ellenőrzésre a Mezőgazdasági Szakigazgatási Hivatal, valamint a közegészségügyi, illetőleg az állatvédelmi ellenőrzésre feljogosított szervek jogosultak. Speciális helyzetben van a Magyar Kereskedelmi Ellenőrzési Hivatal, mert az ő ellenőrzési jogosultsága csak a bejelentés tudomásul vételéhez szükséges körülmények fennállása tekintetében áll fenn, azon túl nem terjeszkedhet. Ha az ellenőrző hatóság jogsértést észlel, akkor a jogszabályokban meghatározott szankciót alkalmazza, illetve annak alkalmazását kezdeményezi (lásd a következő pontot). 5. A tevékenység megtiltása és törlés a nyilvántartásból A Magyar Kereskedelmi Engedélyezési Hivatal határozatával megtiltja az adott lovas szolgáltató tevékenység folytatását és törli a nyilvántartásból azt a szolgáltatót, aki a) a tevékenység folytatására előírt valamely feltételnek nem felel meg, és azt a hivatal által megjelölt határidőn belül nem pótolja, b) a lovas szolgáltató tevékenységét az állategészségügyi és állattartási körülményekre vonatkozó jogszabályok, valamint a lovas szolgáltatásra vonatkozó biztonsági előírások megsértésével folytatja, és a jogsértő állapotot a Mezőgazdasági Szakigazgatási Hivatal, illetve a jegyző ismételt felszólítására sem szünteti meg; vagy c) az állategészségügyi, illetve az állattartási körülményekre vonatkozó jogszabályok megsértését a Mezőgazdasági Szak- igazgatási Hivatal, illetve a jegyző ismételten megállapította. Mindhárom pontot érintően szükséges megjegyezni, hogy bár az ellenőrző hatóságok között a jegyző nevesítve nem szerepel, a szolgáltató tevékenységtől eltiltását és a nyilvántartásból való törlését nemcsak a Mezőgazdasági Szakigazgatási Hivatal, de a jegyző is kezdeményezheti a Magyar Kereskedelmi Engedélyezési Hivatalnál, amely szerv természetesen saját kezdeményezésre is megteheti ezeket az intézkedéseket (hivatalból történő eljárás). A b) és c) ponttal kapcsolatban szükséges megemlíteni, hogy nem érvényesül automatizmus abban az esetben, ha a Mezőgazdasági Szakigazgatási Hivatal, illetve a jegyző az említett jogszabályok megsértését észleli, mert mindkét hatóságot terheli az a kötelezettség, hogy előzetesen szólítsa fel a szolgáltatót a jogsértő állapot megszüntetésére. A c) pontot illetően fontos tudnivaló az is, hogy a tevékenység megtiltására okot adó körülmény nemcsak akkor következik be, ha a szolgáltató ugyanazt a jogsértést követi el ismételten egy éven belül, de akkor is, ha az ismételt elkövetést különböző cselekményekkel valósítja meg (pl. az első alkalommal az állat-egészségügyi körülményekre, a második alkalommal a biztonságra vonatkozó jogszabályokat szegte meg). 6. A tiltás és a nyilvántartásból való törlés jogkövetkezménye Ha a Magyar Kereskedelmi Engedélyezési Hivatal megtiltotta a lovas szolgáltató tevékenység folytatását és a szolgáltatót törölte a nyilvántartásból, akkor az erre vonatkozó határozatát köteles megküldeni a jegyzőnek, az illetékes állami népegészségügyi és tisztiorvosi szolgálatnak (ÁNTSZ), valamint a Mezőgazdasági Szakigazgatási Hivatalnak. Ez segíti elő, hogy a következőkben ismertetendő tilalomnak érvényt lehessen szerezni. Az a szolgáltató ugyanis, akinek a szolgáltatás folytatását a Magyar Kereskedelmi Engedélyezési Hivatal megtiltotta, és akit egyben törölt a nyilvántartásból, az a tiltást elrendelő határozat jogerőre emelkedésétől számított egy évig lovas szolgáltató tevékenységet nem folytathat. A szolgáltató köteles a bejelentés tudomásul vételét elutasító, illetőleg a tevékenységét megtiltó határozat jogerőre emelkedését követően a lovas szolgáltató tevékenységét megszüntetni. 7. Átmeneti rendelkezések A lovas rendelet hatálybalépésekor már működő lovas szolgáltató tevékenységet végző, de nyilvántartásba még nem vett szolgáltatónak a tevékenységét január 20-ig kell bejelentenie a Magyar Kereskedelmi Engedélyezési Hivatalnak. A lovas rendeletben előírt lovastúra-vezető képesítés és gyógypedagógus (terapeuta) képesítés megszerzését január 20-áig kell a szolgáltatónak igazolnia. Eddig az időpontig az e követelményeket nem teljesítő szolgáltatóval szemben a képesítés hiánya miatt a rendeletben előírt jogkövetkezmény nem alkalmazható. Aki a megjelölt időpontokig a bejelentési, illetve a szakképesítés megszerzésére vonatkozó kötelezettségének nem tett eleget, a tevékenységét tovább nem folytathatja. Az összefoglaló az Alkotmánybíróság 60/1992. (IX. 17.) AB határozata értelmében nem minősül a jogalkotásról szóló évi XI. törvényben szabályozott jogi iránymutatásnak, a benne megfogalmazott véleménynek jogi ereje nincs, erre bíróság, illetve más hatóság előtt hivatkozni nem lehet. Készítette: dr. Fekete Szilárd, dr. Drábik László ÖM Turisztikai irányítási Osztály
19 Jogértelmezés 19 Az Alkotmánybíróság önkormányzatokat érintő döntései A külföldi és belföldi közötti megkülönböztetés akkor ésszerű, ha a külföldi vezető alatt a Magyarországon lakó-, illetve tartózkodási hellyel nem rendelkező személyek értendők, az érintettek állampolgárságára tekintet nélkül [431/B/2008. AB határozat] Az Alkotmánybíróság a április 1-jéig hatályban lévő, a fizetős parkolóhelyek létesítéséről, valamint üzemeltetésének szabályairól szóló önkormányzati rendelet (a továbbiakban: Ör.) állampolgár szövegrészének alkotmányellenességét állapította meg. Az Ör. szerint a pótdíj fizetésére a gépjármű forgalmi engedélyébe bejegyzett tulajdonos köteles akkor, ha a vezető személye nem állapítható meg, vagy ha a vezető személye megállapítható ugyan, de a tartozás végrehajtása bármely oknál fogva nem vezetett eredményre, illetve ha a vezető külföldi állampolgár. Az Alkotmánybíróság megállapította, hogy a külföldi állampolgárságú vezetőket a jogalkotó eltérően kezeli a belföldi állampolgárságú személyektől annyiban, hogy külföldi állampolgárságú vezető esetén rögtön a forgalmi engedélybe bejegyzett tulajdonost terheli a pótdíjfizetési kötelezettség, míg ha a vezető belföldi, a tulajdonos csak végső soron tartozik helytállási kötelezettséggel. Ezáltal a rendelet a Magyarországon érvényesíthető és nem érvényesíthető követelések kötelezettjei között tesz különbséget. Az Alkotmánybíróság döntését egyrészt a közúti közlekedésről szóló évi I. tv. (a továbbiakban Kktv.) szabályaira alapozta. A Kktv ának (5) bekezdése úgy rendelkezik, hogy amennyiben a kiszabott pótdíjat nem fizették meg, a közút kezelője vagy az általa megállapodás alapján megbízott gazdálkodó szervezet a létesített, illetőleg kijelölt várakozóhely jogosulatlan úthasználatának időpontjától számított 60 napos jogvesztő határidőn belül köteles postára adni a díj- vagy pótdíjfizetési felszólítást. A díj- és a pótdíjfizetési kötelezettség egy év alatt évül el. Az Alkotmánybíróság szerint a jogérvényesítésre nyitva álló viszonylag rövid határidő a nem üzembentartó külföldi vezetők esetén csak abban az esetben tartható be, ha a követelést rögtön a tulajdonossal szemben érvényesítik, aki ezt polgári peres úton a külföldi vezetőtől visszakövetelheti. A külföldiek lakcíme vagy tartózkodási helye ugyanis nem állapítható meg a belföldi vezetők esetén meglévő és alkalmazható nyilvántartási rendszer segítségével. A belföldi lakó-, illetve tartózkodási hellyel nem rendelkező külföldi vagy magyar állampolgárok esetében az igényérvényesítés a róluk Magyarországon vezetett név- és lakcím-nyilvántartási rendszer hiányában a jogszabályban meghatározott határidőn belül jelentős nehézségekbe ütközik, mivel a lakcímadatok ellenőrzése, ha egyáltalán lehetséges, hosszú időt vesz igénybe. Az Alkotmánybíróság másrészt a polgári perrendtartásról szóló évi III. törvény (a továbbiakban: Pp.) szabályaira hivatkozott. A Pp ának (2) és (3) bekezdése értelmében a pénz fizetésére irányuló lejárt követelések, amelyeknek a törvény pertárgy értékének megállapítására irányadó szabályai szerint számított összege az egymillió forintot nem haladja meg mint a parkolási, illetve pótdíjak esetében is, kizárólag fizetési meghagyás útján érvényesíthetők, ha van olyan bíróság, amely a fizetési meghagyás kibocsátására illetékes. Fizetési meghagyást nem lehet kibocsátani, ha a kötelezettnek nincs belföldön ismert lakóhelye, tartózkodási helye vagy székhelye. Ilyenkor a bíróság az általános szabályok szerint illetékkiegészítésre hívja fel a jogosultat, és tárgyalást tűz ki, ami az igényérvényesítést jelentősen megnehezíti; a tárgyaláson valószínűsíthetően megítélt díj behajtásának esélye pedig elenyésző. Az Alkotmánybíróság ezek alapján a Magyarországon nyilvántartásba vett lakó-, illetve tartózkodási hellyel nem rendelkező személyek közötti megkülönböztetést nem tekintette indokolatlannak, illetve ésszerűtlennek. Ugyanakkor megállapította, hogy az Ör. annyiban tett alkotmányellenes megkülönböztetést, amennyiben a pótdíjfizetésre kötelezett gépjármű vezetőjét állampolgárságától függően tekintette külföldinek vagy belföldinek. Ennek a megkülönböztetésnek nincs ésszerű indoka. A külföldi és a belföldi közötti megkülönböztetés akkor ésszerű, ha a külföldi vezető alatt a Magyarországon lakó-, illetve tartózkodási hellyel nem rendelkező személyek értendők, az érintettek állampolgárságára tekintet nélkül. Az Alkotmánybíróság határozatához dr. Trócsányi László és dr. Lenkovics Barnabás alkotmánybírók különvéleményt fűztek. Megítélésük szerint az állampolgárságtól nem választható el a külföldi jelző úgy, mint ahogy azt az Alkotmánybíróság határozata tette. Az Alkotmánybíróságnak a vezető külföldi állampolgár kifejezést egységesen kellett volna kezelnie. Az érintett rendelkezésben csupán az állampolgár szó alkotmányellenességének megállapításával az a szöveg marad alkotmányos, mely szerint a pótdíj fizetésére a gépjármű fogalmi engedélyébe bejegyzett tulajdonos köteles, ha a vezető külföldi. Így a külföldi kifejezés olyan tartalommal bírna, melybe továbbra is beletartozna a külföldi állampolgárság. Az Alkotmánybíróság lényegében nem tesz mást, mint hogy pozitív módon jogot alkot: a maga által előállított fogalmat értelmezi, miközben az eredeti és az új szöveg egészen más jelentést hordoz. Értelmező rendelkezések megfogalmazása elsődlegesen a jogalkotó feladata, ennek hiányában pedig a jogalkalmazónak (bírónak) kell kibontania a normaszöveg tartalmát. Összeállította: dr. Csukás- Novák Nóra, ÖM Önkormányzati Főosztály
20 20 Területfejlesztés és építésügy Előzetes felhívás az EUROPAN 11 tervpályázatban való részvételre Az EUROPAN Nemzetközi Építészeti és Városépítészeti Tervpályázat a fiatal 40 év alatti építészek, városépítészek, tájtervezők legnagyobb európai seregszemléje mind a pályázók számát, mind a pályázat elismertségét tekintve, mely jelentős számban vezet városépítészeti együttesek megvalósulásához is. Az EUROPAN tervpályázati rendszer célja az, hogy egy európai szintű hálózaton keresztül segítsen az önkormányzatoknak abban, hogy településeik problémás helyszíneire friss és előremutató tervek szülessenek, és hogy a megvalósításhoz az adott helyzetet legjobban kezelő terveket válasszák ki. A tervpályázat célja az is, hogy kapcsolatot teremtsen az építészeti és városépítési léptékek között, így külön munkarészekben kell foglalkozni a városi kontextus értelmezésével és az építészeti beavatkozás közvetlen környezetével. Az EUROPAN tervpályázati rendszer elismertségét az is jelzi, hogy ennek a keretei között olyan építészetileg emblematikus projektek valósultak meg, mint például a CiBoGa terrain lakóépület-együttese Groningenben (építészet: S333 Architecture et Urbanisme) vagy például a Nieto Sobejano építésziroda sevillai lakóépülete (lásd képek). Az EUROPAN az európai városi élet tereinek problémáit járja körbe a térbeni és időbeni kapcsolatrendszerek és a fenntarthatóság oldaláról megközelítve. Minden egyes helyszín és az ott felvetett téma erre reagál, és az adott kontextusban keresi az érvényes építészeti válaszokat. Az EUROPAN 10 tervpályázat keretében 2009-ben, az európai és köztük a magyar fiatal építészek, 19 ország 64 helyszínére közte az ajkai városközpontra pályázhattak azonos feltételek (regisztrációs díj, beadási határidők, díjazás stb.) mellett. a tervpályázat elismertségére és komolyságára jellemző, hogy 2009-ben a 64 európai helyszínre több mint 2000 tervpályázati mű érkezett be a nemzeti titkárságokhoz. Az EUROPAN tervpályázati rendszer sajátosságainak megfelelően ugyanakkor az EUROPAN Magyarországi Titkársága a tervpályázatok lebonyolítását is átvállalja. A titkárság a felkészült szakmai stábja segítségével és az önkormányzatok szakmai kontrollja mellett elkészíti a tervpályázati kiírást, megszervezi a tervpályázat lebonyolítását, a tervek zsűrizését, és nemzetközi kapcsolatain keresztül egy széles körű szakmai publicitást biztosít a tervpályázat terveinek.